text:
Vaega 33
1–4, Ua valaaulia e e galulue e folafola atu le tala lelei i le itula e sefulutasi; 5–6, Ua faatuina le Ekalesia ma o le a faapotopotoina e ua filifilia; 7–10, Ia salamo, ona ua oo mai lava le malo o le lagi; 11–15, Ua ati aʼe le Ekalesia i luga o le papa o le talalelei; 16–18, Ia saunia mo le afio mai o le Faatoafaiavā.
1 Faauta, Ou te fai atu ia te oulua, aʼu auauna o Esera ma Northrop, ia tatala o oulua taliga ma faalogo mai i le leo o le Alii lo oulua Atua, o lē o lana aafioga ua vave ma mamana, ua sili atu le maai nai lo o se pelu mata-lua, i le vavaeina o sooga o ivi ma le su, tagata-ola ma le agaga; ma o se ua ia silafia mafaufauga ma efaamoemoega o le loto.
2 Aua e moni, e moni, Ou te fai atu ia te oulua, ua valaaulia oulua e sii i luga o oulua leo e pei o le aleo o se pu, e folafola atu laʼu talalelei i se tupulaga piopio ma le faalogogata.
3 Aua faauta, ua sinasina le afanua ua saunia e selesele; ma o le itula lenei e esefulutasi, ma o le taimi imulimuli lenei o le a Ou valaaulia ai e e galulue i loʼu tovine.
4 Ma ua afaaleagaina uma loʼu etovine; ma ua leai se tasi ua ia faia le ilelei vagana ai se toaitiiti; ma ua latou osese i le tele o taimi ona o ufaafaitaulaga pepelo, ua eleelea uma o latou mafaufau.
5 Ma e moni, e moni, Ou te fai atu ia te oulua, o lenei aekalesia na Ou efaatuina ma valaauina i fafo mai le vao.
6 Ma o le a faapea lava ona Ou afaapotopotoina laʼu au filifilia mai itu e efa o le lalolagi, le toatele lea o i latou o e e talitonu mai ia te aʼu, ma faalogo mai i loʼu leo.
7 Ioe, e moni, e moni, Ou te fai atu ia te oulua, ua sinasina le fanua ua saunia e selesele; o le mea lea, sasau atu a oulua selesaito, ma selesele ma o oulua manatu atoa, mafaufau atoa, ma le malosi atoa.
8 aTatala o oulua gutu ma o le a faatutumuina, ma o le a avea oulua e pei lava o eNifae o anamua, o lē na malaga mai Ierusalema i le vao.
9 Ioe, tatala o oulua gutu ma ia lē taofia, ma o le a faafafa ia te oulua afusisaito e tele i luga o o oulua tua, aua faauta, ua Ou faatasi ma oulua.
10 Ioe, tatala o oulua gutu ma o le a faatutumuina, fai atu: Ina salamo ia, asalamo ia, ma outou teuteu le ala o le Alii, ma faasaʼosaʼo ona ala; ona ua oo mai lava le malo o le lagi;
11 Ioe, ia salamo ma apapatiso, outou uma taitoatasi, mo se faamagaloga o a outou agasala; ioe, ia papatiso i le vai lava, ona oo mai ai lea o le papatisoga i le afi ma i le Agaga Paia.
12 Faauta, e moni, e moni, Ou te fai atu ia te oulua, o laʼu atalalelei lenei; ma ia manatua e ao ina latou faatuatua mai ia te aʼu po o le a leai se ala e mafai ona faaolaina ai i latou;
13 Ma o luga o lenei apapa o le a Ou ati aʼe ai laʼu ekalesia; ioe, o luga o lenei papa ua ati aʼe ai oulua, ma afai lua te faaauau ai pea, o le a lē manumalo efaitotoa o seoli ia te oulua.
14 Ma ia oulua manatua amataupu faavae ma feagaiga o le ekalesia ia tausi i ai.
15 Ma o soo se tasi ua i ai le faatuatua ia oulua afaamauina i laʼu ekalesia, i le faaee atu o elima, ma o le a Ou tuu atu le imeaalofa o le Agaga Paia i o latou luga.
16 Ma ua tuuina atu le Tusi a Mamona ma atusitusiga paia mai ia te aʼu mo lo oulua eaoaoga; ma o le mana o loʼu Agaga e ifaaola ai mea uma.
17 O le mea lea, ia faamaoni, ma tatalo i taimi uma, ma teuteu ma faamumu a oulua lamepa, ma ia i ai le suauu ia te oulua, ina ia mafai ona oulua saunia i le afio mai o le aFaatoafaiavā—
18 Aua faauta, e moni, e moni, Ou te fai atu ia te oulua, e vave ona Ou aalu atu. Ua faapea lava. Amene.


c: text/html

text:
Teena Fa’amasinoga Apili le talosaga Fagaima Milovale
Ua faailoa i se faaiuga mai le vaega o le Faamasinoga Apili a le Faamasinoga Maualuga, lo latou teena le o se talosaga na faaulu e Fagaima Milovale, ina ia toe iloilo e le faamasinoga lana faaiuga ua maea ona tu’uina mai, ona o le fanua lea na mafua ai le faamasinoga ma tuuina mai ai loa le faaiuga a le Faamasinoga o Fanua ma Suafa i le 2009.
I se faaiuga na tuuina mai e le Faamasinoga Apili na taua ai e faapea, i le maea ai ona o latou iloiloina o mau uma o lenei mataupu, faapea ai faafinauga mai loia o itu o lenei mataupu, na tuuina mai ai loa e alii faamasino la latou faaiuga e uiga i lenei mataupu.
E le gata na teena le talosaga e toe iloilo ai le faaiuga, ae sa teena foi le talosaga a Fagaima ina ia faaleaoga le avea o le alii loia sili lagolago ia Vincent Kruse ma loia e tula’i mo le malo i lenei mataupu, ona o le tama o lea alii o le faamasino sili lea, o ia fo’i lea ma isi faamasino na tuuina mai le faaiuga lea ua mafua ai lana talosaga.
O le masina o Iulai 2009 na tuuina mai ai le faaiuga a le faamasinoga o Fanua ma Suafa, ma le lagolagoina ai le faafinauga na tuuina atu e Fagaima, e uiga lea i le tuuina atu o ona fanua faaleaganuu i le malo.
I le tuuina mai o lea faaiuga a le faamasinoga o fanua ma suafa, na faila ai loa e le loia a Fagaima o Charles Alailima se talosaga i le 2010 e talosagaina ai le faamasinoga ina ia toe iloilo lana faaiuga ua maea ona tuuina mai, peitai o lea talosaga na teena e le Vaega Faamasino o le Faamasinoga Maualuga, lea foi sa aofia ai ma le faamasino sili ia Kruse.
Na vave ona faila e le itu tetee sa latou faatuiese i le faaiuga a le malo, e tofia ai le alii loia sili lagolago o Kruse e avea ma loia a le malo i lenei mataupu, ona e talitonu le itu tete’e, e ono i ai ni fete’enaiga i lea faaiuga, ona o le tama o le alii loia lea sa nofo i le nofoa mo le faamasinoina o lenei mataupu, atoa ai ma le faaiuga e pei ona tuuina mai.
Na taua e Alailima i le iloiloga lea na fofogaina i le vaiaso nei e faapea, o le filifilia o Kruse e avea ma sui o le malo i le mataupu lenei, o se tulaga na faateia tele ai le susuga Fagaima, aemaise ai foi, o le filifilia o ia na faia lea i se taimi faanatinati, ae o ia foi o le atalii o le faamasino sili sa faia le faaiuga.
O alii faamasino na nofoia le faamasinoga apili e aofia ai Lyle L. Richmond, John Ward II, Elvis P. Patea ma afioga i alii faamasino lagolago ia Faamausili Pomele ma Suapaia Pereira.
Saunoa Ward ma ia fesiligia le alii loia ia Alailima pe o a mafuaaga e mafai ai ona le avea le alii loia o Kruse ma sui o le malo i le mataupu lea ua i luma o le faamasinoga.
“Na filifilia ma talia o ia (Kruse) e avea ma loia e pei foi o oe,” o le saunoaga lea a Ward ia Alailima. Na finau Alailima e faapea, e mafai ona alu ese Kruse mai lona tauaveina o le mataupu lea, ae tofia i ai se isi loia sili lagolago e fai ma sui o le malo, peitai na saunoa Ward, e le toatele loia e mafai ona o latou tauaveina mataupu nei.
Ae na taua e Alailima e faapea, o le toa 9 ai lea o loia ua latou tauaveina lenei mataupu talu ona amata mai i le amataga, ae afai e avea le alii loia lea ma loia a le malo i le mataupu lenei, e tasi lava le tagata e lava lona iloa i lenei mataupu, e na o le loia na tusia le talosaga apili, ae o le tofia o le alii loia lea i le minute mulimuli o se tulaga e tete’e i ai lana itu.
Na fesiligia e le alii faamasino ia Patea le susuga Alailima ina ia faailoa atu nisi o aafiaga ma feteenaiga e mafua ai ona le talafeagai le avea o Kruse ma loia mo le malo, ae na tali le alii loia e faapea, e i ai feteenaiga i le avea ai o Kruse ma loia mo le malo, ona o lona tama o le alii faamasino sili, ma e ono le mafai ai ona faia se faaiuga i auala faaleaiga ona o le fesootaiga o le alii loia ma lona tama.
Ae na taua finau le alii loia ia Kruse e faapea, e leai se mataupu o tuuina atu e le itu tetee e lagolagoina ai la latou mau ina ia faaleaoga le avea o ia ma loia mo le itu a le malo.
Na taua foi e le alii loia e faapea, e ui o lea ua finau mai le itu tetee e i ai le sootaga a ia ma le faamasino sili, ona o lona tama, peitai e le o mafai e le itu tetee ona tuuina atu ni mau e lagolagoina ai le ono i ai o se feteenaiga e tulai mai i le va o ia ma lona tama, le faamasino sili.
Fai mai le alii loia ia Kruse, afai e o ese faamasino ae aami ni faamasino mai fafo latou te iloiloina lenei mataupu, o le a toe faaopoopo atili ai ma le isi taimi umi e faatalitali ai.
I le faaiuga o lea iloiloga, na taua ai e alii faamasino lo latou le mauaina o se mafuaaga e ala ai ona aveese Kruse mai le avea ma loia mo le malo i lenei mataupu.
faaliliu Ausage Fausia
Read the English language version of this story in more headlines or local news sections.

robotstxt: allowed

filter: keep


text:
MATAUPU AUTŪ | FAITAUGA TUSI PAIA—AUALA E MAUA AI AOGĀ
E Faapefea Ona Faia i se Auala e Faaoso Naunau?
O ā ni ou faalogona pe a e faitauina le Tusi Paia? Po o se mea e te lē fiafia e fai, po o se mea e te maua ai le faafouina? E faalagolago lava i le auala e te faia ai. Seʻi tatou vaai po o ā ni auala e faaoso naunau ma atili ai ona e maua le fiafia i le faitauga Tusi Paia.
Ia faaaogā se faaliliuga maufaatuatuaina e faaaogā ai le gagana o aso nei. Pe a e faitauina se tusi e tele ai ni upu maotua po o ni upu ua lē toe faaaogāina i aso nei, e mautinoa e te lē fiafia e faitau i ai. O lea, ia saʻili se Tusi Paia e faaaogā ai se gagana faigofie e mafai ona pāʻia ai lou loto. I le taimi e tasi, ia faaaogā se lomiga e faaliliuina saʻo ma le faaeteete. *
Faaaogā masini faaonapōnei. I aso nei ua maua le Tusi Paia i ni tuufaatasiga, kopi ua lomiaina, po o masini faaonapōnei. Ua mafai ona faitauina le Tusi Paia i le initaneti pe kopiina foʻi i komepiuta, telefoni, po o masini faaonapōnei. O nisi polokalame ua maua ai ni vala faaopoopo ua mafai ai ona e vave siakiina isi mau o le Tusi Paia e faatatau i se mataupu se tasi, pe faatusatusa foʻi i isi faaliliuga. Pe afai e te manaʻo e faalogologo nai lo o le faitau, ua māeʻa foʻi ona puʻeina le Tusi Paia i nisi gagana. O le toʻatele o tagata e fiafia e faalogo a o femalagaaʻi, faia tagamea, po o isi feʻau masani lea e mafai ona fai a o faalogologo i le faitauga Tusi Paia. Aiseā e lē faaaogā ai se auala e fetaui lelei ma oe?
Faaaogā meafaigaluega e suʻesuʻe ai le Tusi Paia. O meafaigaluega mo le suʻesuʻeina o le Tusi Paia, e mafai ona fesoasoani iā te oe e maua ai le tele o aogā mai i lau faitauga Tusi Paia. O loo iai faafanua o laueleele i le taimi o le Tusi Paia, lea e fesoasoani iā te oe e iloa ai nofoaga ma malamalama ai i mea na tutupu i na nofoaga. E iai nisi mataupu o loo i lenei mekasini po o le vaega “Aʻoaʻoga a le Tusi Paia” i le Upega tafaʻilagi o le jw.org, lea e mafai ona e iloa ai le uiga o vaega eseese o le Tusi Paia.
Faaaogā auala eseese. Pe afai e foliga mai e faigatā ona faitau le Tusi Paia mai i le amataga seʻia oo i le faaiʻuga, aiseā e lē amata ai i le faitau o se vaega e te fiafia patino i ai? Pe afai e te fia iloa tagata taʻutaʻua o le Tusi Paia, e mafai la ona e faitau i tala e faatatau i na tagata. O loo maua i le pusa “ Suʻesuʻe le Tusi Paia Ina ia Malamalama i Ona Tagata,” se auala e mafai ona fesoasoani i lea vaega. Atonu e mafai foʻi ona e faitau i le Tusi Paia e fua i mataupu po o le faasologa o mea na tutupu. Aiseā e lē faataʻitaʻi ai loa se tasi o nei auala?
^ pala. 4 Ua iloa e le toʻatele le saʻo aʻiaʻi, maufaatuatuaina ma le faigofie O le Tusi Paia—O le Faaliliuga a le Lalolagi Fou. Ua lomia e Molimau a Ieova lenei Tusi Paia i le silia i le 130 gagana. E mafai ona e kopiina lenei Tusi Paia mai i le Upega tafaʻilagi o le jw.org, pe kopiina mai foʻi i le polokalame o le JW Library. Pe a e finagalo i ai, e mafai foʻi ona momoli atu e Molimau a Ieova i lou maota se kopi ua lomiaina.


text:
LESONA 2
Aiseā ua Taʻua ai i Matou o Molimau a Ieova?
E manatu le toʻatele o Molimau a Ieova o le igoa o se tapuaʻiga fou. Peitaʻi, i le silia ma le 2,700 tausaga ua mavae, na taʻua ai auauna a le Atua moni e toʻatasi o ana “molimau.” (Isaia 43:10-12) E oo mai i le tausaga 1931, sa iloa i matou o Tagata Aʻoga o le Tusi Paia. Aiseā ua suia ai lo matou igoa i Molimau a Ieova?
E iloa ai lo matou Atua. E tusa ai ma faamaumauga i manusikulipi mai anamua, e silia i le fitu afe taimi o loo taʻua ai i le Tusi Paia le suafa o le Atua, o Ieova. O le tele o faaliliuga ua suia ai lenei igoa i faalupega e pei o le Alii po o le Atua. Peitaʻi, na faailoa atu e le Atua moni lona lava suafa o Ieova iā Mose, i lona fetalai atu: “O loʻu igoa lenā e faavavau.” (Esoto 3:15) O lenei auala na faaesea ai e le Atua o ia lava mai i atua sesē uma. E matou te mitamita e tauave le suafa paia o le Atua.
E faamatala ai la matou galuega. Na amata mai lava i aso anamua i le tagata amiotonu o Apelu, se faasologa umi o tagata sa avatu se molimau e faatatau i lo latou faatuatua iā Ieova. A o faagasolo le tele o senituri, sa auaufaatasi atu Noa, Aperaamo, Sara, Mose, Tavita ma isi i lenei “vaega e toʻatele o molimau.” (Eperu 11:4–12:1) E pei lava ona avatu e se tagata se molimau i le faamasinoga mo se tagata e leʻi faia se solitulafono, e matou te maumauaʻi foʻi e faailoa atu le upu moni e faatatau i lo matou Atua.
Ua matou faaaʻoaʻo iā Iesu. Ua taʻua i le Tusi Paia Iesu “o le molimau faamaoni ma moni.” (Faaaliga 3:14) Na taʻua e Iesu sa ia ʻfaailoa atu le suafa o le Atua,’ ma ʻmolimau atu pea i le upu moni’ e faatatau i le Atua. (Ioane 17:26; 18:37) O lea la, e tatau foʻi i soo moni o Keriso ona latou molimau ma faailoa atu le suafa o Ieova. O loo faaauau pea ona faia e Molimau a Ieova lenā galuega.
Aiseā na suia ai le igoa o Tagata Aʻoga o le Tusi Paia i le taʻu Molimau a Ieova?
O le ā le umi talu ona iai Molimau a Ieova i le lalolagi?
O ai le Molimau sili a Ieova?
Faitau Atili
Le Uiga o le Suafa o le Atua ma le Auala e Taʻu Ai
Ua aveesea le suafa o le Atua mai i le tele o faaliliuga o le Tusi Paia. Aiseā? Pe e tāua le faaaogāina o le suafa o le Atua?


text:
Va’alele Fa’atonutonu Amerika - Fasiotia To’a 9
Ua fa’ailoa mai le ituaiga o va’alele a Amerika, o le fuava’a e fa’atonutonu ae leai se ‘ave va’alele, ua osofa’ia se tasi o nofoaga i le itu i matu i sisifo o Pakisitana, ma ua fa’ailoa mai e to’aiva i latou ua maliliu ai.
O nei va’alele ua faia e le militeri a Amerika ina ia mafai ona latou o’o atu i nofoaga o lo ’o fa’amautu ai le 'au vaega tete’e a Take i le itu i matu o Waziristan, lea e fa’apea o tagata o lea vaega e fa’asagatau mai le NATO ma Amerika i totonu o Afakanisitana. O la latou osofa’iga lona lua lea, ma ua fa’ailoa mai i fa’amaumauga a vaega 'au a Amerika e tusa e to’afa sui fitafita tete’e nei ua maliliu ai i le osofa’iga lea i le aso Lulu.
O osofa’iga nei e fa’atonutonu a va’alele nei a Amerika, e osofa’ia lava nofoaga o tagata tete’e ma o i’ina fo’i lea e fafau mai ai osofa’iga a le vaega o fitafita tete’e a Pakisitana. O nofoaga fa’apitoa lea o lo ’o fa’amautu i ai sola’aga a le fitafita a Talipana.
Ua fa’ailoa mai e misele sa fanaina atu i le fale i Isokhel e latalata lava i Mir Ali, peita’i ua lavea ai se tasi o nofoaga taua i lea lava vaifanua. E to’alima i latou na maliliu lava i le taimi o le osofa’iga, peita’i o isi na totoe sa fa’ato’a feoti mulimuli ae ua taumafai i ai ni togafitiga.
ìO le nofoaga lea ua tulaga i le tua'oi ma Afakanisitana ma e iloga mai o le nofoaga lea e pito i sili ona fa’amautu i ai le vaega tete’e lea a Talipana ma e to’atele fo’i ni isi o fitafita mai fafo e fetaua’i i ai,î o se fa’amatalaga lea mai le sui fa’asalalau a le BBC Aleem Maqbool.
O le osofa’iga lenei ua tupu mai i le taimi ua mae’a ai ona faia le maliliega a Pakisitana ma Amerika, ina ia taofia osofa’iga nei, pe afai e mana’o Amerika e fa’atumau pea le va lelei ma Pakisitana. Ua fa’ailoa mai e Amerika, o le nofoaga ua osofa’ia nei, ua avea ma nofoaga o le tele o vaega o fitafita 'ese'ese e latou te osofa’ia lava vaega a le NATO i Afakanisitana.
Peita’i, ua fai mai Pakisitana, o osofa’iga nei a va’alele fa’atonutonu a Amerika ua avea ma mea e so’ofa’atasi atu ai agaga o tagata Pakisitana i isi vaega 'au leaga nei ua fa’amautu mai i o latou laufanua ia. Ua fa’ailoa mai i le Ofisa i Uosigitone, ua matua tele le fa’aitiitia o nei osofa’iga talu mai lea maliliega a Amerika ma Pakisitana, ae le fa’apea o le a le osofa’ia pe afai ua matau atu, o lo ’o folifoli mai ni isi faiga fa’aterarisi i totonu o nofoaga nei o lo ’o fafau mai osofa’iga leaga tele i Pakisitana lava.
O le tulaga lea i osofa’iga a va’alele fa’atonutonu a Amerika, o le toe tatalaina o ala feso’ota’i i le va o Pakisitana ma Afakanisitana ina ua mafai ona fetufa’i sapalai a le NATO ua avea ma ni isi o mata'upu e atili ai ona faigata ona maua se maliliega mautu i le va o Amerika ma Pakisitana.
Ua finau mai pea Pakisitana, o osofa’iga nei a va’alele ia, ua solituina ai e Amerika lo latou nofo lelei ma le usita’ia o aiaiga o lea maliliega muamua. Peita’i, ua fa’ailoa mai e ni isi o tusitala, e le mafai ona usita’ia a’ia’i lea maliliega e Amerika, pe afai e le o fia feso’ota’i mai ta’ita’i o le Malo o Pakisitana i le malo o Amerika.
saunia: Leua Aiono Frost


text:
Faamatalaga mo Ofisa ma Maimoaga
E matou te valaaulia ma le faaaloalo oe e maimoa i a matou ofisa ma fale lomitusi. Suʻe nofoaga ma taimi o maimoaga.
Ekutoa
Sociedad de Estudiantes de la Biblia - Testigos de Jehová
Kilometer 23,5 via a la Costa (600 mita a o leʻi oo i le vaega e totogiina ai le tupe e faimalaga ai i luga o ala tetele)
GUAYAQUIL
ECUADOR
+593 4-371-2720
Maimoaga
Aso Gafua i le Aso Faraile
8:30 a.m. i le 10:30 a.m. ma le 1:30 p.m. i le 3:30 p.m.
E 1.5 itula le umi
Vala Mataʻina
E vaavaaia galuega fai a faapotopotoga e silia ma le 900. E faaliliuina lomiga faale-Tusi Paia i le gagana Quichua ma isi gagana e fesootaʻi i ai, o le Gagana Fai Taga a Ekutoa ma le Shuar.


text:
Tala o Faamasinoga
TUILUAAI FAAMAUSILI
Ua tatalaina nei i tua mai le toese i Tafuna ia Tuilua’ai Fa’amausili i le maea ai ona ia totogia le $15,000 na faatulaga e le faamasinoga, e faatali ai lana ulua’i iloiloga lea ua fuafua ia Iuni 1, 2012, mo lona ulua’i iloiloga.
O lo o tuuaia le ua molia e le malo i lona tuuina atu o siaki e aunoa ma se tupe o i ai i totonu, i se kamupani sa faatauina mai ai e lana pisinisi meafale mo ana galuega sa faia.
I faamaumauga a le faamasinoga o lo o taua ai e faapea, o le aso 7 o Tesema 2011 na faila ai e le pule o le kamupani a le K & K sana tagi i le ofisa o leoleo, faasaga i le ua molia i le tusia atu o ni siaki se tolu i lana kamupani e aunoa ma se tupe o i ai.
O le alii loia ia Fiti Sunia lea ua tulai mo le ua molia ae o le alii o Blake Hanley o lo o tulai mo le malo i lenei mataupu.
VILI ONEY
O le taeao nei lea ua faamoemoe e lau ai le faasalaga a le alii o Vili Oney i luma o le Faamasinoga Maualuga, i le maea ai ona talia e le faamasinoga o lana tali ioe i le moliaga o le umia faasolitulafono o vaega o laau faasaina o mariuana.
O Oney na osofai e leoleo lona fale i le amataga o le tausaga nei, ma maua i ai ni vaega o mariuana. Na faailoa e le malo i le faamasinoga e faapea, e le tele naua mariuana sa maua i le fale o lenei alii, ma e atagia i vaega sa maua, o mea lava e faaaoga e ia lava.
Na uluai tuuaia e le malo Oney i le moliaga pito sili ona mamafa, lea e mafai ona faasala ai o ia i le toese mo le umi e le itiiti ifo i le 5 tausaga i le toese, poo le salatupe e le itiiti ifo i le $5,000, ae i le maliliega sa ia sainia ma le malo ma talia e le faamasinoga, na tali ioe ai le ua molia i le moliaga feololo lea e mafai ona faasala ai o ia i le toese mo le umi e le silia i le 5 tausaga, poo le salatupe e le silia ma le $5,000.
O lo o tumau pea poloaiga a le faamasinoga o lo o tatala ai Oney i tua e faatali ai le fofogaina o lona faasalaga.
O le tamaitai loia ia Sharron Rancourt o loo tulai mo le ua molia ae o le alii loia ia Cabel Poag o lo o tulai mo le malo.
TATALA I TUA TOEAINA MATUA TUUAIA FAIA UIGA MATAGA
Ua tatala nei i tua mai le toese i Tafuna le tama matua e 93 tausaga lea o loo tuuaia i lona faia lea o ni uiga mataga i se alualu toto e 4 tausaga, ina ua maea ona totogi e lona aiga le tupe sa faatulaga e le faamasinoga, e faatali ai le aso lea o le a fofogaina ai lana uluai iloiloga i luma o le faamasinoga faaitumalo.
E $25,000 le tupe na uluai faatulaga e le faamasinoga e tatala ai le ua molia i tua, peitai ina ua tauaao e le faamasinoga faafinauga mai loia, na toe faaitiitia ai loa i le $5,000 le tupe e tatala ai le ua molia i tua i lalo o poloaiga a le faamasinoga.
O nisi o ia poloaiga e aofia ai le faasa lea ona ia toe faafesootai ina le teineititi o loo aafia i lenei mataupu, o lona great granddaughter lea e pei ona taua e le malo.
O loo tuuaia lenei tama matua i moliaga mamafa e fa e aofia ai le faia o uiga faasotoma, tagofia o itutinosa o se alualutoto, faia o gaioiga faafeusuaiga, atoa ai ma le faia o uiga mataga i se fanau laititi.
O le itula e 1:00 i le aoauli nei lea ua faatulaga e faataunuu ai lana uluai iloiloga i luma o le faamasinoga faaitumalo.


text:
Fesili Mai le ʻAufaitau
O le ā e mafai ona fesoasoani i Kerisiano e iloa ai pe e talafeagai ona avatu meaalofa, po o meaalofa tupe i tagata faigaluega o le malo?
E tele ni vala e tatau ona manatua. E tatau i Kerisiano ona faamaoni. O la latou matafaioi le usiusitaʻi i tulafono a le atunuu pe afai e lē feteenaʻi ma tulafono a Ieova. (Mata. 22:21; Roma 13:1, 2; Epe. 13:18) E latou te taumafai foʻi e faaaloalo i tū ma aganuu masani, ma ʻalolofa atu i o latou tuaoi e pei o i latou lava.’ (Mata. 22:39; Roma 12:17, 18; 1 Tesa. 4:11, 12) O le faatatauina o na mataupu silisili, o le a ono aafia ai le auala e manatu ai Kerisiano i vaega eseese o le lalolagi aoao, e faatatau i le avatuina o meaalofa ma meaalofa tupe.
I le tele o atunuu, e lē talafeagai i se tasi ona avatu se meaalofa i ʻaufaigaluega a le malo ina ia maua ai se mea e tatau ona ia mauaina. O loo faatino e le ʻaufaigaluega a le malo auaunaga lea o loo totogi ai i latou e le malo, ma e latou te lē fesiligia pe faatalitalia se isi mea e sili atu nai lo o a latou totogi masani. I le tele o atunuu, o se solitulafono le saʻilia pe taliaina o se meaalofa ina ia faatino ai se galuega, e tusa lava po o faia i se auala faamaoni a latou galuega. O lenā meaalofa e manatu i ai o se faiga faaalatua, e tusa lava pe e lē suia ai le faaiʻuga o se mataupu. Pe a tupu lenā tulaga, e lē tatau i se Kerisiano ona tau fesili pe e tatau ona ave se meaalofa po o se meaalofa tupe i tagata faigaluega o le malo. E matuā lē talafeagai na ituaiga o meaalofa.
Peitaʻi, i isi vaega o le lalolagi lea e lē faamalosia ai tulafono faapena, e ese manatu o tagata faigaluega o le malo e faatatau i lenei mataupu. I isi atunuu, e faaaogā e tagata faigaluega o le malo o latou tulaga ina ia maua ai ni tupe po o isi mea mai i ē e tatau iai le auaunaga, ma e latou te lē mananaʻo e faia se galuega, seʻi vaganā ua maua se meaalofa. O lea, e tāpā ai meaalofa tupe e tagata faigaluega o le malo ia e faia faaipoipoga, o ē totogi i ai lafoga, o ē faia pemita o fale, ma isi auaunaga. Pe a lē maua meaalofa tupe, e ono faapogaia e tagata faigaluega o le malo faafitauli e faafaigatā ai e tagata lautele ona maua mea e tatau iā i latou. Na lipotia mai foʻi i se tasi o atunuu e faapea, e lē mafai ona tapē e le ʻaufuimū se mū seʻi vaganā ua latou maua se meaalofa tupe telē.
I vaipanoa ua taatele ai nei faiga, e manatu nisi e matuā lē mafai ona ʻalofia le avatuina o meaalofa tupe. I tulaga faapenei, atonu e manatu se Kerisiano o le meaalofa tupe o se mea faaopoopo e manaʻomia ona totogi, ina ia maua ai se auaunaga e tatau ona ia maua. Peitaʻi, i nofoaga e taatele ai faiga piʻopiʻo, e manaʻomia ona mataala se Kerisiano i le mea e talia ma le mea e lē talia i le silafaga a le Atua, ina ia lē nenefu ai lana vaai. E ese le avatu o se meaalofa tupe ina ia maua mai ai se mea ua faatulafonoina, mai i le avatu o se tupe e maua ai se mea e lē tusa ma le tulafono. I nofoaga e iai faiga faapiʻopiʻo, e avatu ai e nisi i se tagata faigaluega o le malo se tupe, ina ia faia ai se auaunaga e lē tatau ona latou maua. E latou te avatu foʻi se tupe i se leoleo po o se sui o le malo, ina ia ʻalofia ai se sala e tatau ona totogi. O lea, o se mea sesē le avatuina i se tasi o se tupe e faia ai se gaoioiga faaalatua, ma e sesē foʻi ona taliaina se tupe ina ia faia ai se gaoioiga e lē faaletulafono. O nei gaoioiga uma e lua e lē amiotonu.—Eso. 23:8; Teu. 16:19; Faata. 17:23.
E tusa ai ma o latou lotofuatiaifo ua toleniina i le Tusi Paia, e toʻatele Kerisiano taʻumatuaina e lē avatua meaalofa tupe lē talafeagai, pe a tāpā e tagata faigaluega o le malo. E latou te lagona o le faia faapea, ua pei ai o loo latou lagolagoina faiga piʻopiʻo. O lea, e latou te matuā teena so o se talosaga mo meaalofa faapenei.
Ua iloa e Kerisiano taʻumatuaina, atonu o se faiga faaalatua le avatu o se tupe ina ia maua ai mea e lē tusa ma le tulafono. Peitaʻi, atonu e talia i nisi aganuu, le avatu o se meaalofa itiiti e faaalia ai le talisapaia mo se auaunaga e tatau ona maua, pe ina ia ʻalofia ai le faatuatuai ona maua o se mea talafeagai. I isi tulaga, ina ua maua se togafitiga faafomaʻi e aunoa ma se totogi, e avatu e nisi Kerisiano ni meaalofa i fomaʻi ma tausi maʻi ona o lo latou lotofaafetai mo togafitiga. E latou te faia ma le lotomamā lenei mea ina ua uma le togafitiga, nai lo o le avatu a o leʻi faia le togafitiga, i neʻi iai se manatu sa faia se faiga faaalatua, pe ina ia maua se togafitiga faapitoa.
E lē mafai ona talanoaina i inei tulaga eseese uma i atunuu uma. O lea, po o le ā le tulaga o se vaipanoa, e tatau i Kerisiano ona iai se lotofuatiaifo lelei pe a faia se filifiliga. (Roma 14:1-6) E ao ona latou ʻalofia faiga faasolitulafono. (Roma 13:1-7) E tatau ona latou ʻalofia so o se gaoioiga e ono faalumaina ai le suafa o Ieova, pe faatausuai ai isi. (Mata. 6:9; 1 Kori. 10:32) E tatau i a latou filifiliga e faia ona faaatagia atu ai lo latou alolofa mo tuaoi.—Mare. 12:31.
E faapefea ona faaalia e le faapotopotoga le olioli pe a faasilasila mai ua toe faaaʻe se tasi?
I le Luka mataupu e 15, e tatou te maua ai le talafaatusa mataʻina a Iesu e faatatau i se tamāloa e iai ni ana mamoe e 100. Ina ua leiloa le mamoe e tasi, na tuua e le tamāloa mamoe e 99 i le vao, ae saʻili le mamoe ua leiloa ʻseʻia oo ina maua.’ Na faapea atili mai Iesu: “Pe a maua lea mamoe, ona ia faafuata lea i ona tauau ma le olioli. Pe a oo o ia i le fale, ona ia valaaulia lea o ana uō, ma ona tuaoi, ma faapea atu, ʻInā tatou olioli ia faatasi ma aʻu, auā ua ou maua laʻu mamoe na leiloa.’” I le faaiʻuga, na fetalai Iesu: “O lea, ou te fai atu iā te outou, e sili atu ona olioli le lagi ona o le tagata agasala e toʻatasi ua salamō, nai lo o tagata amiotonu e toʻaiva sefulu iva e lē tatau i ai le salamō.”—Luka 15:4-7.
Ua faaalia i le siʻomaga o le mau, na fetalai Iesu i nei upu ina ia faasaʻo ai manatu o le ʻautusiupu ma le ʻau Faresaio, o ē na faitioina o ia ona o le faifaimea faatasi ma le ʻauaolafoga ma tagata agasala. (Luka 15:1-3) Na faamatilatila e Iesu le olioli i le lagi pe a salamō se tagata agasala. E tatou te fesili ifo, ʻPe afai e olioli le lagi, pe e lē tatau foʻi la ona olioli le lalolagi pe a salamō se tagata agasala, suia ona ala, ma faasaʻo ala o ona vae?’—Epe. 12:13.
Pe a toe faaaʻe mai se tasi i le faapotopotoga, e iai māfuaaga lelei e tatou te olioli ai. E ui o le a manaʻomia i le tagata ona tausisi pea i lona faamaoni i le Atua, peitaʻi sa tatau ona ia salamō ina ia toe faaaʻe mai ai, ma e tatou te fiafia ona ua ia salamō. O lea, e mafai ona patipati ma le faaaloalo le aofia pe a mananaʻo i ai, i le taimi e faasilasila ai e se toeaina le toe faaaʻe mai o se tasi.
Aiseā atonu na “gaepu” ai le vai tāʻele o Petesata?
I aso o Iesu, na manatu nisi tagata sa nonofo i Ierusalema e iai le mana e faamālōlō ai tagata, pe a “gaepu” le vai o Petesata. (Ioa. 5:1-7) O le iʻuga, na faapotopoto ai i inā tagata na fia faamālōlōina.
O le vai tāʻele o Petesata sa iloga o se vai tāʻele mo le faamamāina faaletapuaʻiga a Iutaia. Sa maua mai le vai o lenei vai tāʻele mai i se faatanoa sa iai i lea lava fale. E tusa ai ma suʻesuʻega i lea nofoaga, na iloa ai sa iai se pā na vaeluaina ai nei vai e lua. O lenei pā sa iai ni ona faitotoʻa e mafai ona tatala ina ia sau ai le vai mai i le faatanoa agaʻi i le taʻele o le vai tāʻele. Pe a tupu lenā mea, o le tatafe mai o le vai mai i le faatanoa e māfua ai ona gaepu le vai.
O le faamatalaga i le Ioane 5:4 sa faagaepu e se agelu le vai, e lē o maua i manusikulipi Eleni maufaatuatuaina i aso anamua, e pei o le Codex Sinaiticus i le senituri lona fā. Peitaʻi i inā lava i Petesata, na faamālōlō ai e Iesu se tamāloa sa maʻi mo le 38 tausaga. Sa faafuaseʻi ona faamālōlōina le tamāloa e aunoa ma le tofu i le vai tāʻele.


text:
Faamatalaga mo Ofisa ma Maimoaga
E matou te valaaulia ma le faaaloalo oe e maimoa i a matou ofisa ma fale lomitusi. Suʻe nofoaga ma taimi o maimoaga.
Tenemaka
Stenhusvej 28
DK-4300 HOLBAEK
DENMARK
+45 59-45-60-00
Maimoaga
Aso Gafua i le Aso Faraile
9:00 a.m., 10:30 a.m., 1:30 p.m., ma le 3:00 p.m.
E 1.5 itula le umi
Vala Mataʻina
E vaavaaia e le lālā i Scandinavia galuega a le pe ā ma le 50,000 o Molimau a Ieova i Tenemaka, Faeroe Islands, Greenland, Iceland, Nouē, ma Suetena. E vaavaaia le faaliliuina o lomiga faale-Tusi Paia i gagana tautala e ono ma gagana fai taga e tolu. E puʻeina ai foʻi lomiga e faalogologo i ai faapea vitiō i nisi o nei gagana.


text:
Maea ona tofia sui o ‘Komiti o Suiga’
Na fa’aalia e ni isi o le komiti sa lagolagoina le paga a Lolo Matalasi Moliga ma Lemanu Peleti Sialega Mauga, lo latou le manana’o e tuuina suafa o tagata sa i le isi itu, i totonu o a latou komiti. E pei ona fa’aleo e se tasi o tina, afai o le manulauti a Lolo ma Lemanu e faamuamua tagata, e tatau foi la ona ave le la faamuamua i tagata sa gapatia i le la faamoemoe.
Na faafetaia e Lolo finagalo ma atugaluga o sui o le komiti i lenei mataupu, peitai i lona talitonuga, o faaiuga faapea e na o taitai lava e faia, o le mafuaaga foi lena na tofia ai taitai, o i latou na e faia faaiuga i mataupu faapea.
“O le ma talitonuga ma le afioga i le alii Senatoa ia Lemanu, tatou aapa atu i tua i fanau a le atunuu o lo o i ai le atamai ma le poto, ina ia mafai ona tatou galulue faatasi e fau ai se malo manuia ma se malo lelei,” o le saunoaga lea a Lolo.
“Ta’u mai e oe se tagata o lo o i tua ete silafia o lo o i ai le atamai ma le agavaa e talafeagai ai ona galue i ofisa taitasi nei, ona ma aveese lea o igoa o tagata ua ma tuuina i ai ae tuu i ai le tagata lena, ina ia mafai ai ona manuia le sologa lelei la tatou galuega,” o le isi lea saunoaga a Lolo.
O le aso 6-14 o Tesema ua faatulaga e amata galulue ai le Komiti mo Suiga a le paga a Lolo Matalasi Moliga ma Lemanu Peleti Sialega Mauga, mo le iloiloina o tulaga uma o lo o i ai galuega a le malo i le taimi nei, a’o le’i se’e atu le nofoaiga fou mo le taitaiga o le malo mo le isi fa tausaga, e pei ona fa’alauiloa mai e le Ta’ita’ifono o le Komiti mo Suiga a Lolo ma Lemanu, le afioga Afoa Moega Lutu, i se fonotaga sa faia i le afiafi o le Aso Lulu, i Matu’u.
Na faatumulia le fonotaga i sui o le komiti ma e na lolofi atu latou te fia molimauina ulua’i tofiga ua amata ona agai atu i ai le nofoaiga fou.
E 44 Ofisa eseese o le malo ua maea ona tofia i ai komiti taitasi latou te asia ma vaavaaia, i le lalo o le faatautaiga a taitai komiti ma ona fesoasoani e toalua faapea ai ma totino o komiti taitasi.
O ni isi o Ofisa iloga o le malo e pei o le Ofisa o le Kovana, ua tofia i ai Dr. Oreta Crichton ma Muagututia Leapai Faaola; Matagaluega Tupe ua tofia i ai Falema’o Pili ma Fala Sualevai; Matagaluega o leoleo ua tofia i ai Peseta Dennis Lutu, Saitia Maui’a ma Papalii Marion Fitisemanu.
O le Ofisa o le loia sili ua tofia i ai Ameko Pato ma Faga Fualaau; Matagaluega Tagata Faigaluega ua tofia i ai Le’i Sonny Thompson ma Eseneiaso Liu; Matagaluega Soifua Maloloina ua tofia i ai Dr. Victor Tofaeono ma Tuileama Nua; Ofisa Su’etusi ua tofia i ai Tuika Tuika, ma le Matagaluega Puipuiga Lotoifale ua tofia i ai CMS Iuni Savusa ma Vaito’a Hans Langkilde.
I Ofisa tumaoti e pei o le ASPA ua tofia i ai Utu Abe Malae ma John Utu; O le LBJ ua tofia i ai Dr. Fuata I’atala ma Rep. Faimealelei Anothy Allen.
Na saunoa isi sui o le komiti, afai o se tagata sa galue muamua i se Ofisa o le malo i tausaga ua mavae, e le tatau ona toe tuuina i ai lona igoa i le komiti o suiga lea ua tofia latou te asia lea ofisa, aua o le a atili ai lava ona tulai mai faaletonu i lena ofisa.
Na faamanino e Lolo i le la komiti e faapea, “E le faapea ua tofi oe e te taitai i le komiti o suiga poo se totino foi o le komiti i ofisa eseese a le malo, ona e manatu lea o oe o le a e taitaia le Ofisa lena pe ete galue ai foi, e leai, e leai lava se fesootaiga o a tatou komiti o suiga ma le filifiliga o taitai o ofisa ma matagaluega a le malo, o le faaiuga lena e patino ia maua ma Lemanu”.
O le tiute a komiti o suiga e pei ona faamanino e Lolo i komiti taitasi, e le o le o e sailiili ni faaletonu pe vaavaai po o i ai ni faiga pi’opi’o i totonu o Ofisa ma Matagaluega a le malo, ae o le taumafai e saili le tulaga o lo o i ai le malo e fuafua i ai galuega pe a oo i le taimi e tutulai mai ai mo leisi fa tausaga.
“Ia fai la outou galuega i le loto maualalo, aua ne’i aafia ai isi uso a tagata o lo o galulue ai i totonu o Ofisa a ia fai i auala lelei, aua ne’i faia i ni auala e tupu ai ni vevesi a ia fai i le poto ma fai fiafia a outou galuega, ia maua e outou le galulue faatasi i komiti ma taitai komiti, ma fai a outou galuega ma le faamaoni,” o le saunoaga lea a Lolo.
Saunoa Lolo e faapea, pe ova atu lava ma le ta’i 20 sui o komiti taitasi e le afaina lea i lona manatu, pau lona lagona ia maua uma e tagata le avanoa e fai ai i latou ma sui o le Komiti o Suiga, aua e le o tagata uma sa galulue i le la faamoemoe ma Lemanu e maua avanoa e galulue ai i le malo, peitai afai e maua le avanoa e tautua ai i le Komiti o Suiga, o se tulaga lelei lea mo tagata uma.
Ae na saunoa Afoa e faapea, pau tiute a komiti e fai o le vaavaai o le tulaga o lo o i ai le malo ae le tatau ona vaavaai masei.
“E le o tatou o ni leoleo suesue poo ni FBI, pau la tatou galuega e fai o le sailiili ma vaavaai,” o le saunoaga lea a Afoa.


text:
Aoao Tetele O Le Itumalo
Afio le afio o ali'i
Afio afioaga i ali'i Fa'atui
Mamalu mai To'oto'o o le Faleula
Ma upu ia te oe le Manu'a Tele
OLOSEGA
Afio mai Tuiolosega ma lau malelega
Susu mai lou Usoali'i (Seumaala, Tuipolo ma Vo'a)
Susu mai le nofo ao (Tagaloa, Ena ma Tivao)
Maliu mai oulua to'oto'o (Malemo ma Malaepule)
Mamalu mai oulua le Toga, o lau toga Ape ma lou to'oto'o o Niuatoa ma upu ia te oe le Olosega
FALEASAO
Afio mai Aso'au o oe o le to'oto'o alii
Susu mai alii o le gafa (Vaitautolu, Ma'o, Liva, Seigafo, Ti'a, Tuisalia ma Ta'ita'i)
Maliu mai le fetalaiga ia te oe le Faleasao
Malaefono: Malae
Maota o Alii: Aso'au=Poulima
Igoa Ipu a Alii: Aso'au=Lagitafa faaifo malo tu, aumaia Mua'au tau
Sa'o Tamaitai: Aso'au= 1. Tapualeeleele 2. Lagitafa
Sa'o Aumaga: Tupua Igoa ipu=Lalagofaatasi
Toga: 1. Alava tualua 2. Matu mai vai
Lagi: Lagi i fa'alupega
TA'U
Afio le Tuimanu'a, o le la'au na amotasi
Susu mai Fa'atuiolemotu(Sotoa ma Lefiti)
Susu mai Sotoa, o ia o le Vaimagalo, o le tama a le malo
Susu mai Suafa o Lefiti, ma le pupualii(Moliga, Nua, ma Leasau)
Mamalu mai le fetalaiga ia te outou to'oto'o o le Faleula tau tagata
Alala foi upu ia te oe le Faletolu
(Malaefono, Maota, Igoa Ipu o Ali'i...etc o lo'o avanoa pe'a e fia iloa)
SILI
Susu mai Laolagi
Susu mai Usoalii
Mamalu mai oulua Suafanuu (Muasau ma Alega)
Mamalu mai le fetalaiga ia te oe le to'oto'o (Lolo)
Sosopo maia e matutua i le nu'u, ma upu ia te oe le Sili
FITIUTA
Afio mai lau afioga Galea'i, o le na mua i ao,
O le vaimagalo, o le tama'ita'i o le ao, o le se'etalaluma,
O le ilamutu o puapuaga
Susu mai le Faleifa, lau susuga Tufele, o le alofi o Amoa, Pomele,
Tau'ili'ili ma Moaali'itele.
Susu mai Maopu (Tei, Paopao, Nunu, ma Ale)
Maliu mai Suafanu'u, o Sa Matuafaiga o e na ulua'i tu'ia upu o le maota (Filiupu, Logoa'i, Ve'e ma Ale)
Susu mai Usoali'i (ali'i uma o le nu'u)
Maliu mai le fetalaiga i to'oto'o, o le Fale'ula tauaitu (La'apui, Sega, Ta'aga ma Laie~)
Mamalu mai le Folasa ma le aumaga paia.
OFU
Afio mai Misa'alefua
Susu mai Tamafa'alagia (Faoa ma Sai)
Susu mai Usoali'i (Tuiofu, Foisia ma Muasau)
Maliu mai oulua To'oto'o (Valega ma Le'i)
Ma upu ia te oe le Ofu.


text:
O Gaoioiga e Faia ai Fesootaiga
E mafai e gaoioiga nei ona:
- Fesoasoani i le autalavou e faia ni fesootaiga i le va o mea o loo latou aoaoina i le fale, i le lotu, i le seminare, ma i aafiaga o o latou olaga i aso uma.
- Folasia atu le aoaoga faavae o le a aoaoina e le autalavou i le vasega.
E mafai e le autalavou ona auai taitoatasi i nei gaoioiga, i ni vaega toalaiti, pe o se vasega. Ia manatua o le a e maua ni manatu sili ona lelei pe a e mafaufau i manaoga o le autalavou o loo e aoaoina.
Fesoasoani i le autalavou e faia ni fesootaiga i le va o mea o loo latou aoaoina i le fale, i le lotu, ma i nisi nofoaga.
Fai se lisi o upumoni
Fai i le autalavou e fai se lisi o upumoni o le talalelei sa latou aoaoina ma talatalanoa i le auala e fesootai ai i le tasi ma le isi.
Tusi se upu po o se fasifuaitau
Fai i le autalavou e faasoa mai se upu po o se fasifuaitau e aotele mai ai se mea sa latou aoaoina talu ai nei.
Faasoa atu se mau
Fai i le autalavou e faasoa mai se mau sa latou aoaoina talu ai nei ma talanoa e uiga i mea sa latou aoao mai ai.
Faasoa atu se aafiaga na aoao mai ai
Fai i le autalavou e faasoa mai se aafiaga lea na latou aoao ai e uiga i se aoaoga faavae o le talalelei i se auala anoa.
Faasoa atu se aafiaga faafaiaoga
Fai i le autalavou e faasoa mai se aafiaga lata mai sa latou mauaina i le aoaoina atu o le talalelei. O le a se mea na latou iloa na lelei ona fai? O le a se mea latou te fia faaleleia?
Faasoa atu se faaaogaaga
Valaaulia le autalavou e faasoa mai pe o faapefea ona latou ola ai i mea sa latou aoaoina.
Fai ni fesili
Valaaulia le autalavou e fai ni a latou fesili e uiga i le aoaoga faavae o loo latou suesueina.
Fefaasoaai ni fesili
Fai i le autalavou e fefaasoaai ni fesili sa fesiligia ai i latou e uiga i le Ekalesia po o o latou talitonuga ma le auala latou te taliina ai.
Faailoa atu le aoaoga faavae o le a aoaoina e le autalavou i le vasega.
Saili le aoaoga faavae i totonu o tusitusiga paia
Fai i le autalavou e tagai i tusitusiga paia mo se mau o loo aoao mai ai le aoaoga faavae o le lesona.
Fai se fesili
Valaaulia le autalavou e tali i se fesili e uiga i le aoaoga faavae.
Usu se viiga
Fai i le autalavou e usu se viiga e fesootai ma le aoaoga faavae.
Tali le fesili o loo i le ulutala o le lesona
Tusi i luga o le laupapa le fesili o loo i le ulutala o le lesona, ma fai i le autalavou e mafaufau loloto pe faapefea ona latou taliina.
Tala-faatino
Fai i le autalavou e faatino se faataitaiga o se mea na tupu lea na fesiligia ai i latou e se tasi e uiga i le aoaoga faavae. E faapefea ona latou tali mai?
Faamalamalama atu mea e te iloa
Fai i tagata o le vasega e faamalamalama mai mea latou te iloa e uiga i le aoaoga faavae.
Vaevae le aoaoga faavae i ni vaega
Vaevae le aoaoga faavae i ni vaega, ma tofi talavou eseese e faamatala mai po o a uiga o vaega taitasi.
Faamatala mai se ata po o se mea faitino
Faaali atu i le autalavou se ata po o se mea faitino e faatatau i le aoaoga faavae o lenei vaiaso, ma tuu i ai latou te faamalamalamaina mai.
Tusi se ata
Fai i le autalavou e tusi se ata e ta’u mai ai mea ua latou malamalama i ai e uiga i le aoaoga faavae o le a outou talanoaina.
Saili ma faasoa atu ni mau
Fai i le autalavou e saili se mau o le a fesoasoani i le taliina o le fesili o loo i le ulutala o le lesona.
Fai se aotelega o mea e te iloa
Fai i le autalavou e fai se aotelega i ni nai upu po o ni fasifuaitau o mea latou te iloa pe na aafia ai e uiga i le aoaoga faavae.
Sailiiliga e le ta’ua
Tuu atu i tagata o le vasega se sailiiliga puupuu e le ta’ua lea o loo fesiligia ai e uiga i o latou lagona po o ni aafiaga e faatatau i le aoaoga faavae.
Suega puupuu
Tuu atu i le autalavou se suega puupuu e iloa ai po o le a se mea ua uma ona latou iloa e uiga i le aoaoga faavae.
Fai se lisi o upu
Fai i le autalavou e mafaufau i ni upu e faatatau i le aoaoga faavae o le a latou talanoaina. O a ni upu po o ni fasifuaitau o i ai ni a latou fesili e uiga i ai?


text:
MATAUPU 63
Ua Avatu e Iesu Fautuaga Tāua i le ʻAuaposetolo
MATAIO 18:6-20 MAREKO 9:38-50 LUKA 9:49, 50
FAUTUAGA E FAATATAU I MEA E TAUSUAI AI ISI
PE A FAIA E SE TASI SE AGASALA
Ua faatoʻā māeʻa ona avatu e Iesu se faataʻitaʻiga i le uiga e tatau ona faaalia e ona soo. E tatau ona pei i latou o tamaiti, e leai ni o latou tulaga maualuluga pe taʻutaʻua foʻi. E tatau i le ʻausoo ona ʻtalia nei tamaiti ona o le igoa o Iesu,’ o le faia faapea, ʻua latou taliaina ai foʻi o ia.’—Mataio 18:5.
Sa fefinauaʻi le ʻauaposetolo po o ai o i latou e sili. O lea, e latou te ono manatu i fetalaiga a Iesu o se aʻoaʻiga. Ua faamatala atu e Ioane se mea na tupu: “Na matou vāai i le tasi tagata ua ia tutuli temoni i lou suafa, ma na matou taumafai e taofia o ia, auā e lē o ʻau o ia faatasi ma i tatou.”—Luka 9:49.
Pe e manatu Ioane ua na o le ʻauaposetolo e iai le faatagaga e faamālōlō ai isi, pe e tuliesea ai foʻi temoni? Pe afai o lea, aiseā la ua mafai ai e lenei tamāloa Iutaia ona tuliesea agaga leaga? E foliga mai i le manatu o Ioane, e lē tatau ona faia e lenei tagata galuega mamana, auā e latou te lē o malaga faatasi.
Peitaʻi, ua faateʻia Ioane i le fetalai atu o Iesu: “Aua tou te taofia o ia, auā e leai se tasi e faia se galuega mamana i loʻu igoa, e mafai ona vave faia ni upuleaga iā te aʻu; auā o sē e lē tetee mai iā i tatou, ua ʻau ma i tatou. Auā o sē na te avatu se ipu vai tou te inu ai ona o outou o soo o Keriso, E moni ou te fai atu iā te outou, e maua lava lona taui.”—Mareko 9:39-41.
E lē manaʻomia i lenei taimi ona malaga faatasi lenei tamāloa ma Iesu ina ia ʻau ai ma ia. E leʻi oo i le taimi e amata ai le faapotopotoga Kerisiano. O lea, e tusa pe e lē o faimalaga faatasi lenei tamāloa ma Iesu, ae e lē faapea ai ua ia tetee atu iā te ia pe faalauiloa foʻi se tapuaʻiga sesē. E faatuatua o ia i le suafa o Iesu, ma ua faailoa mai i upu a Iesu e maua lava le taui o lenei tamāloa.
Peitaʻi, o se mea matuiā pe afai e tausuai le tamāloa ona o faamatalaga ma gaoioiga a le ʻauaposetolo. Ua fetalai atu Iesu: “O se tagata e na te faatausuai i se tasi o i latou nei e faatauvaa ua talitonu, e lelei pe a nonoa se maa olo e toso e asini i lona ua, ma lafo o ia i le sami.” (Mareko 9:42) Ua faapea atu Iesu i ona soo, pe afai e tausuai se tasi ona o lona lima, lona vae, po o lona mata, e tatau la ona tipiesea. E sili atu ona lelei le tipiesea o nei vaega tāua ma ulu atu i le Malo o le Atua, nai lo o le taofimau i ai ma lafoina ai le tagata i Kena (vanu o Hinoma). Atonu ua vāai le ʻauaposetolo i lenei vanu e susunu ai otaota lea e lata i Ierusalema, ma ua latou malamalama ai o loo faaatagia ai le faaumatiaga e faavavau.
Ua lapataʻi atu foʻi Iesu: “Vaai lelei ia aua neʻi o outou ʻinoʻino i se tasi o i latou nei e faatauvaa, auā ou te fai atu iā te outou o loo vaavaai atu pea a latou agelu i le lagi, i fofoga o loʻu Tamā o i le lagi.” O le ā le tāua “o i latou nei e faatauvaa” i lona Tamā? Ua faamatala e Iesu se tamāloa e iai ana mamoe e 100, ae ua leiloa le tasi. Ua ia tuua mamoe e 99, ae alu atu e saʻili lenei mamoe e tasi. Ina ua ia maua lenei mamoe, ua sili atu ona olioli o ia ona o lea mamoe, nai lo o isi mamoe e 99 o loo iai. Ua toe fetalai atu Iesu: ʻE lē finagalo foʻi loʻu Tamā o i le lagi e faaumatia se tasi o i latou nei e faatauvaa.’—Mataio 18:10, 14.
Atonu ua toe mafaufau Iesu i le fefinauaʻiga a ona aposetolo po o ai o i latou e sili. O lea, ua ʻaiʻoi atu ai o ia: “Ia iā te outou le masima, ma ia faatupu le filemu i le va o le tasi ma le isi.” (Mareko 9:50) E sili atu ona manaia i le taumafa se meaʻai pe a faamasima. E faapena foʻi pe a faaaogā le masima faafaatusa. O le a faigofie ai i isi ona talia faamatalaga e fai atu, ma faatumauina ai pea le filemu, lea e lē mafai ona maua pe a fefinauaʻi pea.—Kolose 4:6.
E iai taimi e tulaʻi mai ai faafitauli matuiā, ma ua fetalai Iesu i le auala e taulimaina ai na faafitauli: “Afai ua faia e sou uso se agasala, ia e alu lua te talanoa na o oulua e faaali i ai lana mea sesē. A faalogo o ia, ua e maua la lou uso.” Ae faapefea pe afai e lē faalogo o ia? Ua fautua atu Iesu: “Ia lua ō ma se toʻatasi po o se toʻalua, ina ia faamaonia ai mataupu uma i le molimau a le toʻalua po o le toʻatolu.” Pe afai e lē foʻia ai i inā le faafitauli, e tatau iā i latou sa taumafai e faia se faaleleiga ona talanoa atu loa i “le faapotopotoga,” po o toeaina e latou te taulimaina le mataupu. Ae afai lava e lē faalogo le tagata agasala, “ona e vaai lea iā te ia e pei o se tagata o nuu ese ma se aolafoga.” E lē faifaimea faatasi tagata Iutaia ma tagata faapena.—Mataio 18:15-17.
E tatau i toeaina o le faapotopotoga ona utagia le Afioga a le Atua. Pe a faamaonia ua faia e se tasi se agasala ma e manaʻomia ona avatu i ai se aʻoaʻiga, “ua uma ona fusifusia i le lagi” lo latou faamasinoga. Ae afai e faamaonia e leʻi faia e se tasi se agasala, ua uma la ona “tatalaina i le lagi.” O le a aogā nei taʻiala pe a amata le faapotopotoga Kerisiano. E tusa ai ma iloiloga tāua faapena, ua fetalai Iesu: “A faapotopoto ai se toʻalua po o se toʻatolu i loʻu igoa, ou te iai faatasi ma i latou.”—Mataio 18:18-20.


text:
VAEGA 6
Talaʻiga Faaiʻu a Iesu
“O loo afio mai iā te oe lou tupu.”
—Mataio 21:5
I LENEI VAEGA
MATAUPU 101
Se Taumafataga i le Fale o Simona i Petania
Ua faia e Maria le tuafafine o Lasalo se gaoioiga ua māfua ai se fefinauaʻiga. Peitaʻi, ua lagolagoina o ia e Iesu.
MATAUPU 102
Ua Afio Atu le Tupu i Ierusalema i Luga o se Tamaʻi Asini
Ua faataunuuina e Iesu se valoaga ua lima selau tausaga talu ona valoia.
MATAUPU 103
Ua Toe Faamamāina le Malumalu
E foliga mai e lē leaga faiga faapisinisi o loo faia e i latou e faia fefaatauaʻiga i Ierusalema. Aiseā la ua taʻua ai i latou e Iesu o tagata faomea?
MATAUPU 104
Po o le a Faatuatua Tagata Iutaia i le Atua?
Pe e iai se eseesega o le faaalia o le faatuatua iā Iesu, ma le gaoioi e tusa ai ma lenā faatuatua?
MATAUPU 105
Se Lesona i le Faatuatua Mai i le Laau o le Mati
Ua aʻoaʻo e Iesu ona soo e faatatau i le malosi o le faatuatua, ma faamatala le māfuaaga ua teena ai e le Atua le nuu o Isaraelu.
MATAUPU 106
O Talafaatusa e Lua e Faatatau i Togāvine
Iloilo po o le ā le uiga o le talafaatusa e faatatau i se tamāloa, o lē na talosaga i ona atalii ina ia galulue i lona togāvine, ma le talafaatusa i se tamāloa o lē na lisi atu lona togāvine i le ʻaugalulue vine amioleaga.
MATAUPU 107
Ua Valaauina e se Tupu i Latou ua Valaaulia i se ʻAiga o le Faaipoipoga
O le mea moni o le talafaatusa a Iesu o se valoaga.
MATAUPU 108
Ua Faalēaogāina e Iesu Taumafaiga Ina ia Maileia o Ia i Ana Upu
Ua matuā lē iloa e le ʻau Faresaio ma le ʻau Satukaio se tali e avatu iā Iesu. Mulimuli ane, ua auaufaatasi nei tagata tetee ma toe tofotofo iā Iesu, ae e leai lava sa latou tali e avatu iā te ia.
MATAUPU 109
Ua Taʻusalaina Taʻitaʻi Lotu Tetee
Aiseā ua lē talia ai e Iesu aʻoaʻoga ma talitonuga a taʻitaʻi lotu?
MATAUPU 110
Le Taimi Mulimuli o Iesu i le Malumalu
Ua faaaogā e Iesu le faaaʻoaʻoga e faatatau i se fafine mativa ua oti lana tane, e aʻoaʻo atu ai se lesona tāua.
MATAUPU 111
Ua Fesili Atu Aposetolo e Toʻafā mo se Faailoga
Na iai le faataunuuga muamua o le valoaga a Iesu i le uluaʻi senituri. Faamata e iai se isi ona faataunuuga e sili atu i se taimi mulimuli ane?
MATAUPU 112
Se Lesona e Faatatau i le Mataala Mai i le Talafaatusa i Taupou
Pe na aʻoaʻo atu Iesu e faapea, o le isi vaega o ona soo e vālea, ae o le isi vaega e faautauta?
MATAUPU 113
Se Lesona i le Galue Mamafa Mai i le Talafaatusa i Taleni
Ua faamalamalama i le talafaatusa a Iesu lana fetalaiga e faapea: “O lē e iai mea, e tuuina atu iā te ia isi mea.”
MATAUPU 114
Ua Faamasinoina e Keriso Mamoe ma ʻOti i Lona Mana i le Malo
Ua faaaogā e Iesu se talafaatusa mataʻina, e faamatala ai le māfuaaga o le a faia ai le faamasinoga lea o le a iai ona aafiaga tumau.
MATAUPU 115
Ua Latalata i le Paseka Mulimuli a Iesu
O le ā e uiga iai le lotomalilie o taʻitaʻi lotu e totogi tupe Iuta i tupe siliva e 30, ina ia faalataina ai Iesu?
MATAUPU 116
Aʻoaʻo Atu e Faatatau i le Lotomaulalo i le Paseka Mulimuli
Ua faateʻia le ʻauaposetolo ina ua faatinoina e Iesu le galuega e faia e se pologa.
MATAUPU 117
Le Talisuaga Afiafi a le Alii
Ua faavaeina e Iesu se sauniga e tatau i ona soo ona faamanatuina i tausaga taʻitasi iā Nisani 14.
MATAUPU 118
O se Finauga po o Ai e Sili
Ua galo i le ʻauaposetolo le lesona sa aʻoaʻo atu e Iesu i se taimi muamua atu i le afiafi lava lenā.
MATAUPU 119
O Iesu o le Ala, le Upu Moni ma le Ola
Ua aʻoaʻo atu e Iesu se upu moni tāua i le auala e talosaga atu ai i le Atua.
MATAUPU 120
Ia Avea ma Lālā e Fua Mai ma Avea ma Uō a Iesu
E faapefea i soo o Iesu ona “fua tele mai”?
MATAUPU 121
“Ia Lototetele! Ua Ou Manumalo i le Lalolagi”
E faapefea iā Iesu ona manumalo i le lalolagi pe afai na fasiotia o ia e le lalolagi?
MATAUPU 122
Le Tatalo Faaiʻu a Iesu i le Potu i Luga
Ua faamanino atu e Iesu ua ia faataunuuina se mea e sili atu ona tāua nai lo o le aumaia o le faaolataga mo tagata.
MATAUPU 123
Ua Tatalo o Ia a o Matuā Tigā Lava
Aiseā ua tatalo atu ai Iesu: “Ia aveese lenei ipu mai iā te aʻu”? Pe e lē manaʻo o ia e maliu o sē e togiolaina tagata?
MATAUPU 124
Ua Faalataina Keriso ma Puʻea o Ia
Ua maua e Iuta Iesu e ui lava ua oo i le vaeluapō.
MATAUPU 125
Ua Taʻitaʻi Atu Iesu iā Ana Ona Avatu ai Lea iā Kaiafa
E matuā lē tonu lava le faamasinoga o Iesu.
MATAUPU 126
Ua Faafitia e Peteru Iesu a o Iai i le Fale o Kaiafa
E faapefea iā Peteru o se tagata e faatuatua ma tuutoina ona faafitia Iesu?
MATAUPU 127
Faamasinoina e le Saniterini Ona Taʻitaʻia Atu ai Lea iā Pilato
Ua faaalia e taʻitaʻi lotu Iutaia o latou faanaunauga moni.
MATAUPU 128
Ua Faia e Pilato ma Herota le Faaiʻuga e Leai se Sala a Iesu
Aiseā ua auina atu ai e Pilato Iesu ina ia faamasinoina e Herota? Pe e lē o iai iā Pilato le pule e faamasinoina ai Iesu?
MATAUPU 129
Ua Faapea Atu Pilato: “Faauta! O le Tagata!”
Ua amanaʻia foʻi e Pilato uiga mataʻina o loo faaalia atu e Iesu.
MATAUPU 130
Ua Tuuina Atu Iesu Ina ia Fasiotia
Aiseā ua fetalai atu ai Iesu i fafine o loo taufaitagituʻi ina ia fetagisi mo i latou ma a latou fanau, ae e lē mo ia?
MATAUPU 131
Ua Faapuapuagatia se Tupu e Lē Sala i Luga o le Laau
Ua fai atu eIesu se folafolaga e sili ona tāua i se tasi o tagata solitulafono o loo faasalaina faatasi ma ia.
MATAUPU 132
“E Moni, o le Alo Lava Lenei o le Atua”
E tasi lava le mea ua faamaonia mai i le faavavega ona pogisa o le aso, lūlū o le mafuiʻe, ma le saeluaina o le ʻie o le malumalu.
MATAUPU 133
Ua Sauniunia ma Tanuina le Tino Maliu o Iesu
Aiseā ua faavave ai ona tanuina le tino maliu o Iesu a o leʻi goto le lā?
MATAUPU 134
Ua Avanoa le Tuugamau Ona ua Toetū Iesu
Ina ua mavae lona toetū, ua muamua faaali atu Iesu i se fafine, o se tasi o ona soo, nai lo o ona aposetolo.
MATAUPU 135
Ua Faaali Atu Iesu o Lē ua Toe Faatūina i le Toʻatele
Ua faapefea ona faamaonia atu e Iesu i ona soo o lea ua toe faatūina o ia?
MATAUPU 136
I le Matafaga o le Sami o Kalilaia
E faatolu ona faamanatu atu iā Peteru le auala e na te faamaonia ai lona alofa iā Iesu.
MATAUPU 137
Ua Vāai le Faitau Selau iā Iesu a o Leʻi Oo i le Penetekoso
Talu mai le taimi na toetū aʻe ai Iesu ma le taimi na afio aʻe ai o ia i le lagi, sa tele taimi na ia faamamafa atu ai i ona soo le mea o le a latou mauaina, ma le auala e tatau ona latou faaaogāina ai.
MATAUPU 138
Keriso i le Itu Taumatau o le Atua
O le ā o le a faia e Iesu, a o ia faatalitali i le taimi e faalaa mai ai ma faaumatia ona fili?
MATAUPU 139
Ua Aumaia e Iesu le Parataiso ma Faamāeʻa Lona Tofiga
O loo tele pea isi mea e faataunuuina e Iesu, a o leʻi oo i le taimi e na te tuuina atu ai le Malo i lona Atua ma lona Tamā.


text:
Tala 61: Fai Tavita ma Tupu
SA TOE taumafai Saulo e pu‘e Tavita. Na ia ave ni fitafita lelei e 3,000 ma ō atu e su‘e iā te ia. Ina ua iloa e Tavita, na ia aauina ni tagata faalilolilo e vaai po o fea o mālōlō ai Saulo ma ana ‘au i le pō. Ona fesili lea o Tavita i ona tagata e to‘alua: ‘O ai o oulua ma te ō i le mea o loo mālōlō ai Saulo?’
‘O a‘u,’ o le tali lea a Apisai. O Apisai o le tama a le tuafafine o Tavita o Seruia. A o momoe Saulo ma ona tagata, sa tolotolo lemū atu i ai Tavita ma Apisai. Na la aumaia le tao a Saulo ma lana fagu vai sa i tafatafa o le ulu o Saulo. E leai lava se tasi na vaaia pe na lagonaina fo‘i i la‘ua auā ua momoe gase uma i latou.
Vaai atu nei iā Tavita ma Apisai. Ua toe ō ese mai i la‘ua ma ua saogalemu i le tumutumu o le mauga. Ua valaau mai Tavita i le ta‘ita‘i‘au: ‘Apineru, aiseā ua e lē leoleo ai i lou alii, le tupu? Vaai! O fea lana tao ma lana fagu vai?’
Ua ala nei Saulo i luga. Ua ia iloa le leo, ma fesili atu: ‘Pe o oe ea lenā, Tavita?’ Pe e te iloa atu Saulo ma Apineru i lalo i ina?
‘Ioe, lo‘u alii e le tupu,’ o le tali lea a Tavita. Ma na fesili atu Tavita: ‘Aiseā ua e taumafai ai e pu‘e iā te au? O le ā se mea leaga ua ou faia? O lau tao lenei, Le tupu e. Sau se tasi e avatu.’
‘Ua ou sesē,’ o le tali lea a Saulo. ‘Ua valea la‘u mea ua fai.’ Na alu loa Tavita i lona ala, ma toe fo‘i atu Saulo i lona aiga. Ae na faapea ane Tavita i lona loto: ‘E iai se aso e fasioti ai a‘u e Saulo. E tatau ona ou sola i le laueleele o Filisitia.’ Na mafai e Tavita ona faavalea Filisitia ma faatalitonu i latou nei o ia ua iai i lo latou itu.
Na iai se taimi na ō atu ai Filisitia e tau ma Isaraelu. Na fasiotia ai Saulo ma Ionatana i le taua. Na faanoanoa tele Tavita i lenei mea, na ia tusia ai se pese manaia, na ia usuina faapea: ‘Ua ou faanoanoa iā te oe, lo‘u uso e Ionatana. E pele oe iā te a‘u!’
Na toe fo‘i Tavita i Isaraelu i le aai o Heperona. Sa iai le taua i le va o tagata na filifilia le atalii o Saulo o Isoposeta e fai ma tupu ma tagata na manana‘o e fai Tavita ma tupu. Ae mulimuli ane, na manumalo tagata a Tavita. E 30 tausaga o Tavita ina ua fai o ia ma tupu. E fitu ma le afa tausaga na pule ai o ia i Heperona. O ni isi o ona atalii o Amanono, Apisaloma ma Atonia.
Na oo mai le taimi e ō atu ai Tavita ma ona tagata e faoa le aai matagofie o Ierusalema. O Ioapo, o le isi o tama a le tuafafine o Tavita o Seruia na ta‘ita‘i o ia i le taua. O lea na tauia ai e Tavita ia Ioapo e fai ma ta‘ita‘i o lana vaegaau. Ona pule ai lea o Tavita i le aai o Ierusalema.
1 Samuelu 26:1-25; 27:1-7; 31:1-6; 2 Samuelu 1:26; 3:1-21; 5:1-10; 1 Nofoaiga a Tupu 11:1-9.
Fesili
- O le ā na faia e Tavita ma Apisai a o moe Saulo?
- O ā fesili na fai atu ai Tavita iā Saulo?
- Ina ua tuua Saulo, o fea na alu i ai Tavita?
- Aiseā na faanoanoa tele ai Tavita lea na ala ai ona ia tusia se pese matagofie?
- E fia tausaga o Tavita ina ua fai o ia ma tupu i Heperona, ma o ai igoa o nisi o ona atalii?
- O fea le aai na pule ai Tavita mulimuli ane?
Fesili faaopoopo
- Faitau le 1 Samuelu 26:1-25.
E pei ona faaalia i upu a Tavita i le 1 Samuelu 26:11, na faape‘ī lona manatu i le faatulagaga a le Atua? (Sala. 37:7; Roma 13:2)
Pe a tatou sogasogā e faaalia le alofa ae e lē talisapaia e tagata a tatou gaoioiga, e faapefea i upu a Tavita i le 1 Samuelu 26:23 ona fesoasoani iā i tatou ia sa‘o pea la tatou vaai? (1 Tu. 8:32; Sala. 18:20)
- Faitau le 2 Samuelu 1:26.
E faapefea i Kerisiano i aso nei ona atiina a‘e lea lava “alofa naunau o le tasi i le tasi” e pei ona faaalia e Tavita ma Ionatana? (1 Pete. 4:8; Kolo. 3:14; 1 Ioa. 4:12)
- Faitau le 2 Samuelu 5:1-10.
E fia tausaga na nofotupu ai Tavita, ma e faapefea ona vaevaeina na tausaga? (2 Samu. 5:4, 5)
O le ā le māfuaaga na ala ai ona mamalu Tavita, ma e faapefea ona fai lenā mea ma faamanatuga mo i tatou i aso nei? (2 Samu. 5:10; 1 Samu. 16:13; 1 Kori. 1:31; Fili. 4:13)
Faitau Atili
E Leʻi Fefe Tavita
Ia faitau lenei tala mataʻina o le Tusi Paia ma iloa le pogai na matuā lototele ai Tavita.


text:
Mataupu 20
Ua saunia e Iesu le areto ma le uaina i se ala faavavega ma ua toe faamanuia ma tufatufa atu le faamanatuga i tagata—O le a aumai le toe vaega o Iakopo i le malamalama o le Alii lo latou Atua, ma o le a fai mo o latou tofi le laueleele o Amerika—O Iesu o le perofeta e pei o Mose, ma o tagata sa Nifaē o fanau a perofeta—O isi o tagata o le Alii o le a faapotopotoina i Ierusalema. E tusa o le 34 T.A.
1 Ma sa oo ina ia poloai atu o ia i le motu o tagata ma ona soo foi ia tuu le latou tatalo. Ma sa ia poloai atu ia te i latou ia latou le tuu le atatalo i o latou loto.
2 Ma sa ia poloaiina i latou ia latou tutulai ma tutu i luga i o latou vae. Ma sa latou tutulai ma tutu i luga i o latou vae.
3 Ma sa oo ina toe tofitofi e ia le areto ma faamanuia i ai, ma avatu i le au soo e aai ai.
4 Ma ina ua uma ona latou aai, sa ia poloaiina i latou ia latou tofitofi le areto, ma avatu i le motu o tagata.
5 Ma ina ua uma ona latou avatu i le motu o tagata sa ia avatu foi ia te i latou le uaina e feinu ai, ma poloaiina i latou e tatau ona latou avatu i le motu o tagata.
6 O lenei, sa leai se aareto, po o se uaina, na aumai e le au soo, po o le motu o tagata;
7 Ae sa ia aavatu moni lava ia te i latou le areto e aai ai, ma le uaina foi e feinu ai.
8 Ma sa ia fetalai atu ia te i latou: O ia o le e aai i lenei areto ua ai o ia i lou tino mo lona agaga; o ia o le e inu i lenei uaina ua inu o ia i lou toto mo lona agaga; ma o le a le fia ai lava pe fia inu lona agaga, ae o le a faatumuina.
9 O lenei, ina ua uma ona aai ma feinu le motu uma o tagata, faauta, sa tumu i latou i le Agaga; ma sa latou alalaga faatasi i le leo e tasi, ma avatu le viiga ia Iesu, o le na latou vaai ma faalogo i ai.
10 Ma sa oo ina ua uma ona avatu e i latou uma o le viiga ia Iesu, na ia fetalai mai ia te i latou: Faauta o lenei ua uma ona ou faia o le poloaiga lea na poloaiina ai au e le Tamā e faatatau i lenei nuu, o e o se toe vaega o le aiga o Isaraelu.
11 Tou te manatua na ou tautala atu ia te outou, ma fai atu, pe a faataunuuina aupu a eIsaia—faauta ua tusia i latou, ua i ai i latou i o outou luma, o lea ia outou suesue i ai—
12 Ma e moni, e moni, ou te fai atu ia te outou, pe a faataunuuina i latou o le taimi lena o le faataunuuina o le afeagaiga lea na faia e le Tamā i lona nuu, o le aiga o Isaraelu.
13 Ma o le taimi lena o le a afaapotopoto mai ai etoe vaega, ia o le a ifaataapeapeina solo i luga o le lalolagi, mai sasae ma mai sisifo, ma mai saute ma matu; ma o le a aumai i latou i le omalamalama o le Alii lo latou Atua, o le ua togiolaina i latou.
14 Ma ua poloaiina au e le Tamā ia ou tuu atu ia te outou lenei alaueleele, mo lo outou tofi.
15 Ma ou te fai atu ia te outou, afai e le asalamo Nuuese pe a mavae le faamanuiaga lea o le a latou maua, pe a mavae ona latou faataapeapeina o ou tagata—
16 Ona o atu lea o outou, o e o se toe vaega o le aiga o Iakopo, i totonu ia te i latou; ma o le a outou i ai i le totonugalemu o i latou o e o le a toatele; ma o le a outou i ai i totonu ia te i latou e pei o se leona i totonu o manu o le vao, ma e pei o se aleona taanoa i totonu o lafu o mamoe, o le, afai e ui atu ai o ia o le a ia esoli i lalo i latou ma saeia lilii, ma e leai se e mafai ona laveaiina.
17 O le a sii i luga lou lima i luga o ou fili, ma o le a vavae ese ou fili uma.
18 Ma o le a ou afaapotopoto faatasi ou tagata e pei ona faapotopoto faatasi e se tagata ana fusi saito i le fola.
19 Ona o le a ou faia ou tagata o e na osifeagaiga ai le Tamā, ioe, o le a ou faia ou aseu ma uamea, ma o le a ou faia ou atigivae ma apamemea. Ma o le a e tuimomomoina tagata e toatele; ma o le a ou faapaiaina a latou vete mo le Alii, ma a latou mea mo le Atua o le lalolagi atoa. Faauta foi, o au lava o le e faia ia mea.
20 Ma o le a oo mai, ua fetalai mai ai le Tamā, o le a tautau ifo i luga o i latou le apelu o lou faamasinotonu i lena aso; ma e vagana ai ua latou salamo o le a le pau ifo i luga o i latou, ua fetalai mai ai le Tamā, ioe, i luga lava o atunuu uma o Nuuese.
21 Ma o le a oo mai o le a ou faatumauina ou atagata, o le aiga o Isaraelu.
22 Faauta foi, o le a ou faatumauina lenei nuu i lenei laueleele, e faataunuu ai le afeagaiga na ou faia ma lo outou tamā o Iakopo; ma o le a avea ma se eIerusalema Fou. Ma o le a i ai i totonu o lenei nuu mana o le lagi; ioe, o le a iou i ai ia te outou.
23 Faauta, o aʼu o le na fetalai i ai Mose, ua faapea mai: O le a faatu mai e le Alii le Atua ase perofeta ia te outou mai outou uso, e pei o aʼu; ia outou faalogo ia te ia i soo se mea na te fai atu ai ia te outou. Ma o le a oo mai foi ina vavae ese mai totonu o le nuu soo se tasi o le a le faalogo i lena perofeta.
24 E moni ou te fai atu ia te outou, ioe, ma o aperofeta uma mai ia Samuelu ma i latou o e na mulimuli mai, le toatele o e na fetalai, na molimau uma ia te au.
25 Faauta foi, o outou o fanau a perofeta; ma o outou o lo le aiga o Isaraelu; ma o outou o lo le afeagaiga lea na faia e le Tama ma o outou tamā, na fetalai atu ai ia Aperaamo: Ma eo lau fanau o le a manuia ai aiga uma o le lalolagi.
26 Ua faatu mai au e le Tamā e muamua ia te outou, ma auina mai au e faamanuia ia te outou i le aliliu ese o outou taitoatasi mai i ana amioletonu; ma o le pogai ona o outou o fanau o le feagaiga—
27 Ma pe a uma ona faamanuiaina o outou ona faataunuu ai lea e le Tamā le feagaiga lea na ia faia ma Aperaamo, fai mai: aO lau fanau o le a manuia ai aiga uma o le lalolagi—i le liligi mai o le Agaga Paia e ala mai ia te au i luga o Nuuese, o se faamanuiaga lea i luga o eNuuese o le a faia ai i latou ia sili atu ona latou malolosi i luga o tagata uma, e oo i le faataapeapeina o lou nuu, o le aiga o Isaraelu.
28 Ma o le a avea i latou o se asasa i tagata o lenei laueleele. E ui i lea, pe a uma ona latou maua o le atoatoaga o lau talalelei, ma afai latou te faamaaa o latou loto faasaga mai ia te au o le a ou faafoi atu a latou amioletonu i luga o o latou lava ulu, ua fetalai mai ai le Tamā.
29 Ma o le a ou amanatua le feagaiga lea na ou faia ma lou nuu; ma sa ou osifeagaiga ma i latou o le a ou efaapotopotoina faatasi i latou i lau lava taimi, ma o le a ou toe tuu atu ia te i latou le ilaueleele o o latou tamā mo o latou tofi, o le laueleele lea o oIerusalema, o le laueleele lea na folafola atu mo i latou e faavavau, ua fetalai mai ai le Tama.
30 Ma o le a oo mai foi ina oo mai le taimi o le a talai atu ai le atoatoaga o lau talalelei ia te i latou;
31 Ma o le a latou atalitonu ia te au, o au o Iesu Keriso, o le Atalii o le Atua, ma o le a latou tatalo atu i le Tamā i lou igoa.
32 Ona sisii lea i luga e o latou atagata-leoleo o latou leo, ma o le a latou pepese faatasi; ona o le a latou vaai mata i le mata.
33 Ona toe faapotopoto ai lea o i latou e le Tamā, ma tuu atu ia te i latou Ierusalema mo laueleele o lo latou tofi.
34 Ona latou alalaga lea i le olioli—Ia apepese faatasi, outou nofoaga tuufua o Ierusalema; ona ua faamafanafanaina e le Tamā ona tagata, ua ia togiolaina Ierusalema.
35 Ua afe e le Tamā lona aao paia i luma o mata o atunuu uma; ma o le a vaai tuluiga uma o le lalolagi i le olataga a le Tamā; ma o le Tamā ma au ua tasi.
36 Ma ona faataunuu ai lea o lena mea ua tusia: aAla mai ia, ina toe ala mai ia; ma ofu lou malosi, Siona e; ia ofu ou ofu matagofie, Ierusalema e, le aai paia, ona o le a amata atu nei e oo i luma ona le toe sau ia te oe se ua le peritomeina ma ua le mama.
37 Lulu ia te oe mai le efuefu; tulai, alala i lalo, Ierusalema e; tatala oe lava mai noanoaga o lou ua, le afafine e faatagataotaua o Siona.
38 Ona ua faapea ona fetalai mai o le Alii: Ua outou faatau atu outou lava mo le meanoa; o le a togiolaina outou e aunoa ma ni tupe.
39 E moni, e moni, ou te fai atu ia te outou, o le a iloa e ou tagata lou igoa; ioe, o le a latou iloa i lena aso o au lava o ia o le o loo tautala atu.
40 Ma ona latou fai mai ai ai lea: aUa maeu lava le matagofie i luga o mauga o vae o le ua ia aumai tala e lelei ia te i latou, o le ua ia etalai le filemu; o le ua ia aumai tala e lelei ia te i latou o mea lelei, o le ua ia talai le olataga; o le e fai atu ia Siona: Ua nofotupu lou Atua!
41 Ma ona alu atu ai lea o se alaga: Ia outou ao ese ia, o ese ia outou, ia outou o atu i fafo mai lena mea, aua le pai atu i mea ua ele mama; ia outou o ese atu mai totonu o ia; ia imama outou o e tauaveina ipu a le Alii.
42 Ona o le a outou ale o ese atu i fafo faanatinati pe i le faasulusulu; ona o le a muaau le Alii ia te outou, ma o le a muliau le Atua o Isaraelu ia te outou.
43 Faauta, o le a alo ma le poto lau auauna; o le a faaeaina ma faamaualugaina o ia ma o le a matua maualuga lava.
44 E pei ona toatele sa ofo ia te oe—o ona fofoga sa faaleagaina, e sili atu i soo se tagata, ma lona tino e sili atu i lo atalii o tagata—
45 O le a faapea lava ona ia asausauina atunuu e tele; o le a tapunia e tupu o latou gutu ia te ia, ona o le a latou vaai i mea sa lei tauina atu ia te i latou; ma o le a latou manatunatu i mea sa latou lei faalogo i ai.
46 E moni, e moni, ou te fai atu ia te outou, o nei mea uma o le a mautinoa ona oo mai, e pei lava ona poloaiina ai au e le Tamā. Ona faataunuu ai lea o le feagaiga lea na osiafeagaiga ai le Tamā ma ona tagata; ma ona toe aina ai lea o aIerusalema i ou tagata, ma o le a avea ma laueleele o lo latou tofi.


text:
Tala 74: O se Tagata e Le‘i Fefe
VAAI i tagata na e ula atu i le tamāloa lenā. Pe e te iloa o ai ia? O Ieremia lenā. O ia o se perofeta tāua tele a Ieova.
Ina ua uma ona faaleaga e Iosia tupua i fafo o le nuu, na fetalai Ieova iā Ieremia e avea o ia ma ana perofeta. Peita‘i na manatu Ieremia e la‘itiiti tele o ia e fai ma perofeta. Ae na tulei Ieova o le a Ia fesoasoani iā te ia.
Na ta‘uina atu e Ieremia iā Isaraelu e aua le toe faia mea e leaga. ‘O atua na, e tapua‘i i ai nuu ese e sesē,’ o lana tala lea. Ae to‘atele tagata Isaraelu e fia tapua‘i i tupua na i lo le Atua moni o Ieova. Ina ua ta‘uina atu e Ieremia o le a faasalaina i latou e Ieova ona o a latou mea leaga, sa latou toē iā te ia.
Sa tele tausaga na mavae. Ua oti Iosia, ma mavae le tolu masina ona avea lea o lona atalii o Ioakima ma tupu. Sa fai atu pea Ieremia i tagata: ‘O le a faaumatia Ierusalema pe afai e lē suia o outou ala leaga.’ Na pu‘eina e le au faitaulaga Ieremia ma valaau: ‘E tatau ona fasiotia oe ona ua e fai mai na upu.’ Sa latou ta‘uina i alii sili o Isaraelu: ‘E tatau ona fasiotia Ieremia, auā ua tautala ia faasaga i lo tatou aai.’
O le ā o le a fai nei e Ieremia? E lē o fefe o ia! Na fai atu o ia iā i latou uma lava: ‘Ua auina mai a‘u e Ieova e ta‘u atu nei mea iā te outou. Afai e lē suia o outou ala leaga, o le a faaumatia e Ieova Ierusalema. Ia mautinoa lenei mea: Afai tou te fasiotia a‘u, ua outou fasiotia le tagata na te le‘i faia se mea leaga.’
Na faaolaina e alii sili Ieremia, a e le‘i suia lava e Isaraelu o latou ala leaga. Mulimuli ane ona sii tau ai lea o Nepukanesa le tupu o Papelonia iā Ierusalema. I le faai‘uga, sa faia ai e Nepukanesa Isaraelu ma ana auauna. Na ia aveina le tele o afe o i latou i Papelonia. Se‘i mafaufau i se mea uiga ese o le aveeseina o oe e ni tagata ese mai i lou aiga i se laueleele e te lē masani ai!
Ieremia 1:1-8; 10:1-5; 26:1-16; 2 Tupu 24:1-17.
Fesili
- O ai le tamāloa lenā o loo i le ata?
- O le ā le manatu o Ieremia i le fai o ia ma perofeta, ae o le ā na tulei ai Ieova iā te ia?
- O le ā na faaauau ona ta‘uina atu e Ieremia i tagata?
- Ua faapefea ona taumafai faitaulaga e taofia Ieremia, ae faapefea ona ia faaalia e lē fefe o ia?
- O le ā ua tupu ina ua lē suia e tagata Isaraelu o latou ala leaga?
Fesili faaopoopo
- Faitau le Ieremia 1:1-8.
E pei ona faaalia i le faaa‘oa‘oga a Ieremia, o le ā e mafai ai e se tagata ona agavaa mo le auaunaga a le Atua? (2 Kori. 3:5, 6)
O le ā le faalaeiauga ua saunia e le faaa‘oa‘oga a Ieremia mo talavou Kerisiano i aso nei? (Fai. 12:1; 1 Timo. 4:12)
- Faitau le Ieremia 10:1-5.
O le ā le faata‘ita‘iga malosi na faaaogā e Ieremia e faaalia ai le faatauvaa o le faatuatua i tupua? (Iere. 10:5; Isa. 46:7; Sapa. 2:19)
- Faitau le Ieremia 26:1-16.
A o faalauiloa atu le lapata‘iga i aso nei, e faapefea ona utagia e le vaega totoe le poloa‘iga a Ieova i a Ieremia e “aua lava le tuua se upu”? (Iere. 26:2; Teu. 4:2; Galu. 20:27)
O le ā le faaa‘oa‘oga lelei na faia e Ieremia mo Molimau a Ieova i aso nei, i le faalauiloaina atu o lapata‘iga a Ieova i tagata? (Iere. 26:8, 12, 14, 15; 2 Timo. 4:1-5)
- Faitau le 2 Tupu 24:1-17.
O ā āuga faanoanoa na oo i tagata o Iuta ona o le lē faamaoni iā Ieova? (2 Tu. 24:2-4, 14)


text:
O i tatou o soo o lo tatou Faaola. O lena liua ma le mautinoa, o le taunuuga lena o taumafaiga maelega ma le fuafuaina lelei. O le tagata lava ia. O le faagasologa i le olaga atoa.
Ua musuia lava au i faataitaiga e faia e tagata amiotonu o le Ekalesia, e aofia ai le autalavou tamalii. Ua outou vaavaai atu ma le lotototoa i le Faaola. Ua outou faamaoni, usiusitai, ma mama. O faamanuiaga ua outou mauaina ona o lo outou lelei, e aafia ai e le gata i o outou olaga ae faapea foi lo’u olaga ma olaga o le anoanoai o isi i ni ala maoae ae tele lava ina le iloa.
I ni nai tausaga ua mavae, sa ou tu ai i se laina o faatauga i le faleoloa i lo matou pitonuu. I o’u luma atu sa tu ai se tamaitai talavou, pe tusa ma le 15 tausaga le matua. Sa foliga mautinoa ma fiafia. Sa ou vaaia lona mitiafu ma sa le mafai ona taofiofi le talanoa atu i ai. Sa ou amata, “E te sau mai se setete i fafo atu, a ea?”
Sa te’i o ia i la’u fesili ma tali mai, “Ioe. Ou te sau mai Kolorato. Na faapefea ona e iloa?”
Sa ou faamatala atu, “Ona o lou mitiafu.” Sa sa’o la’u mate ina ua uma ona ou faitauina upu sa tusia i lona mitiafu “O a’u o se Mamona. Ae a oe?”
Sa ou toe fai atu, “Ou te fia ta’u atu ia te oe ua matua faagaeetia lava au i lou mautinoa ua e tu matilatila ai ma ofu se mitiafu ua i ai se tautinoga lototoa. Ua ou vaaia se eseesega ia te oe, ma maimau e pe a na mafai e tamaitai talavou uma ma tagata uma o le Ekalesia ona maua lena lava talitonuga maumaututu ma le mautinoa.” Sa mae’a a ma faatau, ona ma faatofa ai lea ma alu le tagata ia.
Peitai na tele aso ma vaiaso ina ua mavae lena taimi, sa ou matuai mafaufau ai ma toe manatunatu i lea feiloaiga. Sa ou tuufesilisili pe na faapefea e lenei teineitiiti talavou mai Kolorato ona ia maua lea mautinoa i lona faasinomaga o se tagata o Le Ekalesia a Iesu Keriso o le Au Paia o Aso e Gata Ai. Sa le mafai ona uma lo’u mafaufau i le ‘anoa o lea fasifuaitau, ou te fia filifilia e lolomi i luga o lo’u mitiafu e atagia mai ai lo’u talitonuga ma la’u molimau. I lo’u mafaufau, sa ou manatunatu ai i le mau faaupuga. Na i’u ina ou maua se faaupuga o le a ou mitamita lava e tusia i lo’u mitiafu: “O a’u o se Mamona. Ua ou iloa. Ua ou ola ai. Ua ou alofa i ai.”
O le aso, ou te fia taulai atu la’u tautalaga i lenei faaupuga lototoa, e tumu i le faamoemoe.
O le vaega muamua o le faaupuga o se tautinoga faamautinoa i le tagata lava ia, e le tau afeia: “O au o se Mamona.” Pei lava o le tamaitai talavou sa ou feiloai i ai i le faleoloa, sa lei fefe o ia e ta’u atu i le lalolagi o ia o se tagata o Le Ekalesia a Iesu Keriso o le Au Paia o Aso e Gata Ai, ou te faamoemoe foi o le a tatou le fefefe lava pe mumusu e faailoa atu “O au o se Mamona.” E tatau ina tatou mautinoa, faapei o le Aposetolo o Paulo ina ua ia folafola mai, “Aua ou te le ma i le talalelei a Keriso aua o le mana lava lea o le Atua e ola ai i latou uma o e faatuatua.”1 I le avea ai o i tatou ma au paia, o i tatou o soo o lo tatou Faaola. O lena liua ma le mautinoa, o le taunuuga lena o taumafaiga maelega ma le fuafuaina lelei. O le tagata lava ia. O le faagasologa i le olaga atoa.
O le isi vaega o le faaupuga e faamautinoa ai. “Ua ou iloa.” I le lalolagi i nei ona po, e anoanoai gaoioiga, mataupu, ma faatosinaga o loo tauva i minute uma ia tatou gauai atu i ai. I le tele naua o mea faalavefau, pe o tatou maua le malosi, amio pulea ma le naunautaiga e tumau ai le taulai atu i mea e aupito sili ona taua? Pe ua lava ea lo tatou atamai i upumoni o le talalelei a o tatou i ai i a tatou a’oga, matata faalegaluega, o mea faapasitaimi, taaloga, po o a tatou feau feaveai? Pe o tatou sailia moni ia maua tali i a tatou fesili e ala i le taumamafa i tusitusiga paia ma aoaoga a perofeta? Pe o tatou saili ea i le faamautinoaga a le Agaga?
O le taua o le mauaina o le atamai, o se mataupu faavae o le faavavau. O le Perofeta o Iosefa Samita sa “fiafia i le atamai i lona mana amiotonu.”2 Na ia saunoa: “O le atamai e manaomia mo le olaga ma le faaleatua. … Faalogo, outou uma le au uso e, o lenei le ki atoatoa; o le atamai o le mana o le Atua i le faaolataga.”3
E taua upumoni uma ma le atamai, peitai i le lotolotoi o mea faalavefau faifai pea o o tatou olaga i aso taitasi, e tatau ai ona tatou matua gauai atu faapitoa i le faateleina o lo tatou atamai i le talalelei ina ia mafai ai ona tatou malamalama i auala e faaaoga ai mataupu faavae o le talalelei i o tatou olaga.4 A o faateleina lo tatou atamai i le talalelei, o le a amata ona tatou lagonaina le mautinoa i a tatou molimau ma mafai ona faapea atu, “Ua ou iloa.”
O le isi o le faaupuga, “Ua ou ola ai.” O loo aoao mai i tusitusiga paia e tatau ona “e anaana i le upu ae le na ona faalogologo i ai.”5 Tatou te ola i le talalelei ma avea ai i tatou ma “e anaana i le upu” e ala i le faaaogaina o le faatuatua, usiusitai, auauna atu ma le alolofa i isi, ma mulimuli i le faataitaiga a lo tatou Faaola. Tatou te faatinoina ma le amiosa’o, ma faia le mea tatou te iloa e sa’o “i taimi uma ma i mea uma, ma i nofoaga uma”6 tusa lava pe i ai pe leai foi nisi o vaavaai mai.
I o tatou tulaga i le ola nei, e leai se tasi e atoatoa. E oo lava i a tatou taumafaiga e sili ona maelega e ola ai i le talalelei, o i tatou uma lava o le a faia ni mea sese, ma o i tatou uma foi o le a agasala. E maeu se faamafanafanaga mautinoa i le iloa ai o le taulaga togiola a lo tatou Faaola, e mafai ai ona faamagaloina i tatou ma toe faamamaina. O lea faagasologa o le salamo moni ma le faamagaloga e faamalolosia ai a tatou molimau, ma la tatou faaiuga e usitai i poloaiga a le Alii ma ola i o tatou olaga e tusa ai ma tulaga faatonuina o le talalelei.
A ou mafaufau i le fasifuaitau “Ua ou ola ai,” ou te manatua ai se tamaitai talavou sa ou feiloai i ai e igoa ia Karigan. Sa ia tusi mai, “Ua silia teisi ma le tausaga talu ona avea au o se tagata o le Ekalesia. … Ia te au, ina o o’u sailiili, o se tasi o faailoga na ta’u mai ai o le Ekalesia moni lenei, na oo mai aua sa ou lagonaina o lea faatoa ou maua se ekalesia e aoao ai le tausaafia ma tulaga faatonuina. Ua ou vaai i mea ua tutupu pe a le tausia e tagata ia poloaiga ae filifili le ala sese. Ua leva ona tonu i lo’u mafaufau, ou te ola i tulaga faatonuina maualuluga o le amio mama. … ua ou lagonaina le matua faamanuiaina ina ua ou mauaina le upumoni ma ou papatiso. Ua ese lo’u fiafia.”7
O le fasifuaitau faaiu o la’u faaupuga faatautinoga o le “Ua ou alofa i ai.” O le mauaina o le atamai i le talalelei a Iesu Keriso ma ola ai ma le maelega i mataupu faavae o le talalelei i o tatou olaga i aso faisoo, e taitai atu ai le toatele o tagata o le Ekalesia e tautino atu ma le naunautai, “Ua ou alofa i le talalelei!”
E oo mai lenei lagona a o tatou lagonaina le Agaga Paia o molimau mai o i tatou o fanau a lo tatou Tama Faalelagi, Na te silafia i tatou, ma o loo tatou i ai i le ala sa’o. E faatupulaia lo tatou alolofa i le talalelei a o tatou mauaina le alofa o lo tatou Tama Faalelagi ma le filemu sa folafola mai e le Faaola pe a tatou faaali atu ia te Ia lo tatou naunau e usiusitai ma mulimuli ia te ia.
I taimi eseese i o tatou olaga, pe o tatou o ni tagata faatoa liliu mai i le Ekalesia pe ua leva ona auai, atonu tatou te iloa ua matafi atu lenei naunautaiga malosi sa i ai. O nisi taimi e tupu lenei mea pe a faigata taimi, ma e tatau ai ona tatou faatinoina le onosai. O nisi taimi e tupu i le taimi tonu ua manuia ai ma ‘oa o tatou lima. Soo se taimi lava ou te maua ai lenei lagona, ou te iloa ai ua tatau ona toe taulai a’u taumafaiga i le faateleina o lo’u atamai i le talalelei ma ola atili ai i mataupu o le talalelei i lo’u olaga.
O se tasi o mataupu faavae e aupito aoga ae o nisi taimi e faigata ona faaaoga, o le lotomaulalo ma le gauai atu i le finagalo o le Atua. I le tatalo a Keriso i le Faatoaga o Ketesemane, sa Ia faailoa atu ai i le Tama, “Aua le faia lo’u loto, a o lou finagalo.”8 Ua tatau ona avea lena ma a tatou tatalo. E tele taimi, o taimi paganoa nei, o le lototatalo tatou te lagonaina ai le siosiomia o i tatou i le alofa o le Tama Faalelagi, ma toefuatai mai ai na lagona fiafia, ma le alofa.
I se fonotaga faaleautaitai a Tamaitai Talavou i Eugene, Oregon, sa ou maua ai le avanoa e talanoa ai ma Sister Cammy Wilberger. O le tala na faamatala mai e Sister Wilberger ia te au, o se molimau lea o le mana ma faamanuiaga o se tamaitai talavou ua iloa, ola ai, ma alofa i le talalelei.
O le tama teine a Sister Wilberger e 19 tausaga le matua, o Brooke, sa maliu i se faalavelave matuia i ni nai tausaga talu ai a’o i ai i lana tuuaga o le taumafanafana i le mavae ai o lona tausaga muamua i le iunivesite. Na ta’ua e Sister Wilberger, “O se taimi faigata ma le pogisa mo lo matou aiga. Peitai, na tuuina mai e Brooke se meaalofa sili mo i matou. Matou te lei iloaina lena mea a o tuputupu ae, ae o tausaga taitasi ma taimi uma o lona olaga, na tuuina mai ai e Brook se meaalofa sili e mafai e se tamateine ona avatu i ona matua. O Brooke o se afafine amiotonu o le Atua. … Ona o lenei meaalofa aemaise lava o le mana e mafai ai o le Togiola, ua ou maua ai le malosi, mafanafana, ma le filemu na folafola mai e le Faaola. Ou te le fesiligia lava le mea o loo i ai nei Brooke ma ua sagisagi fiafia atu mo la matou toe tuufaatasiga matagofie.”9
E i ai la’u molimau i le fuafuaga sili a lo tatou Tama Faalelagi mo le fiafia e faavavau. Ua ou iloa na Ia silafia i tatou ma e alofa ia i tatou. Ua ou iloa ua Ia saunia se perofeta, o Peresitene Thomas S. Monson, e faamalosiau ma fesoasoani mai e toe taiala atu i tatou ia te Ia. Ou te tatalo ia tofu tuu atu e i tatou se taumafaiga ia mafai ai ona tautino atu ma le mautinoa, “O au o se Mamona. Ua ou iloa. Ua ou ola ai. Ua ou alofa i ai.” Ou te tuuina atu ai nei mea ma le lotomaulalo i le suafa o Iesu Keriso, amene.
Manatua: Mo nisi suesuega atili, ou te fautuaina le faitau o le Alema 32 ma le saunoaga a Elder Dallin H. Oaks, “O Le Lui e Avea Ai” (Liahona, Ian. 2001, 40–43).
Faaali Mau Faasino
-
1. Roma 1:16.
-
2. George Q. Cannon, i le Aoaoga a Peresitene o le Ekalesia: Iosefa Samita (2007), 261.
-
3. Aoaoga: Iosefa Samita, 265; tagai foi Martha Jane Knowlton Coray, notebook, Church History Library, Salt Lake City.
-
4. Tagai i le aafiaga o le tulaga faatauaina o le atamai numera 1, Alualu i Luma o Tamaitai Talavou Lava Ia (tamaitusi, 2009), 38.
-
5. Iakopo 1:22.
-
6. Mosaea 18:9.
-
7. Fetusiaiga patino.
-
8. Luka 22:42.
-
9. Fetusiaiga patino.


text:
VAEGA 12
E Faapefea Ona Maua se Aiga Fiafia?
O le alofa, o le ki lea e maua ai le fiafia i aiga. Efeso 5:33
O le faatulagaga a le Atua e uiga i faaipoipoga, e tatau ona i le va o le tane e toʻatasi ma le fafine e toʻatasi.
O se tane alofa, e faapelepele ma malamalama i lana avā.
E tatau i le avā ona felagolagomaʻi ma lana tane.
E tatau i fanau ona usiusitaʻi i o latou mātua.
Ia agalelei ma faamaoni, ae aua le sauā ma lē faamaoni. Kolose 3:5, 8-10
Ua fautuaina i le Afioga a le Atua le tane, ia alofa i lana avā e pei o lona lava tino, ma e tatau i le avā ona matuā faaaloalo i lana tane.
E sesē le faia o feusuaʻiga i fafo atu o le liʻo o le faaipoipoga. E sesē foʻi le sili atu i le tasi le paaga faaipoipo.
O loo aʻoaʻo i le Afioga a Ieova auala e maua ai e aiga le fiafia.
Faitau Atili
E Faapefea Ona Maua e Lou Aiga le Fiafia?
E finagalo Ieova, o le Atua fiafia, ina ia fiafia aiga. Mātau fautuaga aogā a le Tusi Paia mo tane, avā, mātua, ma fanau.


text:
Tala 11: O le Ulua‘i Nuanua
PE E te iloa le mea muamua na faia e Noa ma lona aiga ina ua latou o mai i fafo mai le vaa? Sa ia faia se taulaga po o se mea alofa mo le Atua. E pei o le ata o i lalo. Sa tuuina atu e Noa lana meaalofa i le Atua e faafetai atu ai i le Atua mo le faaolaina o lona aiga mai le lolo tele.
Pe e te manatu sa talia e Ieova lenei mea alofa? Ioe, sa ia taliaina. Ma sa ia tautō atu iā Noa o le a ia lē toe faaumatiaina le lalolagi i se lolo.
Ona mātūtū ai lea o le eleele, ma ua amata nei e Noa ma lona aiga se olaga fou i fafo o le vaa. Sa faamanuia ma tulei atu le Atua iā i latou: ‘Ia to‘atele lau fanau. Ma ia tuputupu ia to‘atele ai tagata e nonofo i le lalolagi.’
Peita‘i, afai e faalogo tagata i le lolo, atonu o le a latou fefefe ne‘i toe tupu se isi lolo faapena. Sa tuuina mai loa e le Atua se mea e faamanatu ai i tagata e lē toe oo se lolo i le lalolagi atoa. Pe e te iloaina le mea sa ia avatua e faamanatu ai iā i latou? O se nuanua.
E masani ona vaaia le nuanua i le lagi pe a susulu mai le lā pe a uma ona timu. E tele ni lanu mananaia o le nuanua. Pe ua e vaai ea i ai? Pe ua e vaai atu ea i lenā e tuu mai i le ata.
O le mea lenei sa tulei mai ai le Atua: ‘E lē toe faaumatia fo‘i tagata ma manu i se vai. Ou te tuuina fo‘i la‘u nuanua i le ao. A ou vaaia ona ou toe manatua ai lea o la‘u feagaiga.’
O lea la, a e vaai i se nuanua o le ā o le a ia faamanatu mai i a te oe? Ioe, o le feagaiga a le Atua na te le toe faaumatia le lalolagi i se lolo tele.
Kenese 8:18-22; 9:9-17.
Fesili
- E pei ona faaalia i le ata, o le ā na faia e Noa ina ua faato‘ā ō ese mai le vaa?
- O le ā le tuleiga a le Atua iā Noa ma lona aiga ina ua uma le Lolo?
- O le ā le folafolaga na faia e le Atua?
- A tatou vaaia se nuanua, o le ā e ao ona tatou manatuaina?
Fesili faaopoopo
- Faitau le Kenese 8:18-22.
E faapefea ona tatou ofoina atu i aso nei le mea “manogi lelei” iā Ieova? (Kene. 8:21; Epe. 13:15, 16)
O le ā na fetalai i ai Ieova e faatatau i le loto o le tagata, ma o le ā e ao ona tatou faaeteete i ai? (Kene. 8:21; Mata. 15:18, 19)
- Faitau le Kenese 9:9-17.
O le ā le feagaiga na osia e Ieova ma tagata ma meaola uma o le lalolagi? (Kene. 9:10, 11)
O le ā le umi o le a aogā ai le feagaiga o le nuanua? (Kene. 9:16)


text:
Sauni Art Council mo Pesepesega Kerisimasi
O le aso 12-14 o Tesema ua faatulaga mai e le Ofisa o le Art Councils e faataunuuina ai lana polokalame masani i tausaga uma, o pesepesega mo le Kerisimasi, ma ua avea ai foi le polokalame o lenei tausaga, o le toe polokalame lea a le faigamalo o lo o i ai nei.
E ui e lei tuuina mai se faamatalaga mai le Ofisa o le Kovana Sili i ni matagaluega o le a auai i lenei faamoemoe, peitai ua faalauiloa mai e le Faatonu o le Arts Council ia Leala Pili Elisara e faapea, e oa 48 aufaipese ma ausiva ua maea ona lesitala mo lenei faamoemoe, ma o le aso 3 Tesema ua faamoemoe e amata pasi ai faafiafiaga mo pesepesega o le Kerisimasi.
A mae’a pasia lau polokalama po’o se pese, o le a fa’amauina ma lou taimi e te fa’afiafia ai, ma fa’ailoa i au fa’afiafia ta’itasi.
“O le tausaga lenei, aua o le toe sao lea o le olomatua i lona tofi sa fa’apale ai ele faigamalo, ia o le a faia ma le fiafia ma ave fo’i i ai ma le atoatoa ina ia fa’ailoa atu le agaga o le kerisimasi, ae maise o le fa’afetai ia Kovana Togiola Tulafono ma lana faigamalo, i le avanoa sa ou maua ou te tautua ai i le tatou malo ma ona tagata lautele.” O se fa’amatalaga lea a le Fa’atonu o le Arts Council Leala Elisara Pili.
O le tautua a lea tina sa amatalia mai lava i le tausaga e 1978 lona faigaluega ai i le Arts Council, peita’i na tofia e Kovana Tauese Sunia mo le tofiga Fa’atonu o le Arts Council i le tausaga e 1996 ma ua atoa lelei le 16 tausaga ua ia tau’avea lea tofiga ma le fiafia.
I lea umi o lana ta’ita’iga, e le misia tausaga atofa ta’itasi ma le faigamalaga o le matagaluega ma sui fa’afiafia i so’o se malo e faia ai le Pacific Arts Festival. O lana ta’ita’iga fo’i sa tatou talimalo ai i le Su’igaula a le Atuvasa i le tausaga 2008, ma sa iloga ona fa’amau fa’ailoga a le Atuvasa le matagofie o lea fo’i taligamalo.
E le misia fo’i se polokalama i taimi o tu’uaga umi a le fanau Iuni se’ia pa’ia le Iulai i tausaga ta’itasi e fa’amasani atili ai le fanau talavou i so’o se ituaiga measina tau galuega alofilima fa’asamoa. E a’oina fo’i so’o se ituaiga taleni tau atisi fa’asamoa, e amata mai i le tusiata upeti ma le gaosiga o le elei samoa, ta fa’atagata, lalaga fale ma isi galuega taulima uma fa’asamoa, gaosiga o isi mea sina tau fagotaga fa’asamoa, mailei o le lo, siva ma pesega fa’asamoa ma isi mea fa’apena e fa’a’oaina ai le tagata Samoa mo lona silafia toto’a o lona atunu’u ma lana aganu’u.
O na galuega uma, fa’afetai i lea fo’i ‘au’auna, sa faia le mea sili mo le atunu’u ae maise le fanau lalovaoa o le atunu’u, ia talenia ma iloa e i latou sosia o lona malo.


text:
Mataupu 37
Ua faasaosaoina papatusi apamemea ma isi tusitusiga paia e aumai ai agaga i le olataga—Sa faaumatia sa Iaretō ona o lo latou amioleaga—E ao ina taofia a latou tautoga ma feagaiga faalilolilo mai tagata—Filifili faatasi ma le Alii i mea uma e te faia—E pei ona sa taitaia sa Nifaē e le Liahona, e faapea foi ona taitai atu o tagata e le afioga a Keriso i le ola e faavavau. E tusa o le 74 T.L.M.
1 Ma o lenei, lou atalii e, Helamana, ou te poloai atu ia te oe ia e ave atalafaamaumau ia na etuuina mai ia te au;
2 Ma ou te poloai atu foi ia te oe, ia e tausia se talafaamaumau o lenei nuu, e pei ona sa ou faia, i luga o papatusi a Nifae, ma tausi i le paia nei mea uma sa ou tausia, e pei lava ona sa ou tausia ai i latou; ona ua mo se afaamoemoega poto ua tausia ai.
3 Ma o apapatusi apamemea nei, ia ua i ai nei togitogiga, ia ua i ai talafaamaumau o tusitusiga paia i o latou luga, ia ua i ai le gafa o o tatou tamā, mai lava i le amataga—
4 Faauta, na valoia e o tatou tamā, e faapea o le a tausia i latou ma tuulima faasolo i lalo mai le tasi tupulaga i le isi, ma tausia ma faasaosaoina e le aao o le Alii seia oo ina o atu i atunuu, ma ituaiga, ma gagana ma nuu uma, ina ia latou iloa amealilo o i ai i luga.
5 Ma o lenei faauta, afai e tausia i latou o le a tumau pea lo latou pupula; ioe, ma o le a tumau pea lo latou pupula; ioe, ma o le a faapea foi papatusi uma ia ua i ai tusitusiga ua paia.
6 O lenei atonu e te manatu ua ou avalea i lenei mea; ae faauta ou te fai atu ia te oe, o mea elaiti ma faatauvaa e faataunuu ai mea tetele; ma o auala laiti i le tele o taimi, e faamaasiasia ai e popoto.
7 Ma e galue le Alii le Atua i aauala e faataunuu ai ona faamoemoega tetele ma faavavau; ma o eauala laiti lava e faamaasiasi ai e le Alii e popoto, ma aumai ai le olataga o agaga e toatele.
8 Ma o lenei, e oo mai i le taimi nei, o le poto o loo i le Atua ua faasaosaoina ai nei mea; aua faauta, ua latou afaalauteleina le manatu o lenei nuu, ioe, ma faatalitonu le toatele i le sese o o latou ala, ma aumai i latou i le malamalama o lo latou Atua mo le olataga o o latou agaga.
9 Ioe, ou te fai atu ia te oe, aa na leai nei mea ua i ai i nei talafaamaumau, ia ua i ai i nei papatusi, po ua le mafai e Amona ma ona uso ona efaatalitonu le tele tele o afe o sa Lamanā, i le sese o uputuu a o latou tamā; ioe, o nei talafaamaumau ma a latou iupu na aumai ai i latou i le salamo; o lona uiga, sa latou aumai i latou i le malamalama o le Alii lo latou Atua, ma ia olioli ia Iesu Keriso lo latou Togiola.
10 Ma o ai na te iloa ae le avea i latou ma auala e aumai ai le tele o afe o i latou, ioe, ma le tele foi o afe o o tatou uso ua maaa, o sa Nifaē, o e o loo faamaaa nei o latou loto i le agasala ma amioletonu, i le malamalama o lo latou Togiola?
11 O lenei o nei mea lilo e lei faailoa atoatoa mai ia ia te au i le taimi nei; o lea o le a ou taofia ai.
12 Ma atonu ua lava pe a nao na ou fai atu ua faasaosaoina i latou mo se faamoemoega poto, o se faamoemoega ua silafia e le Atua; ona ua afautua mai o ia ma le poto i luga o ana galuega uma, ma ua sasaʼo ona ala, ma o lona ala o se etaamilosaga faavavau e tasi.
13 E, ia e manatua, ia e manatua, lou atalii e, Helamana, le asaolele tele o poloaiga a le Atua. Ma ua fetalai mai o ia: eAfai e te tausia au poloaiga o le a e imanuia i le laueleele—ae afai e te le tausia ana poloaiga o le a vavae ese oe mai ona luma.
14 Ma o lenei ia e manatua, lou atalii e, ua atuuina mai nei mea e le Atua ia te oe, o ni mea ua epaia, ia sa ia tausia i le paia, ma o ni mea foi o le a ia tausia ma faasaosaoina mo se ifaamoemoega poto ua ia te ia, ina ia mafai ona ia faailoa atu lona mana i tupulaga o lumanai.
15 Ma o lenei faauta, ou te tau atu ia te oe e ala i le agaga o valoaga, afai e te solia poloaiga a le Atua, faauta, o nei mea ua paia o le a aveese mai ia te oe e le mana o le Atua, ma o le a tuu atu oe ia Satani, ina ia mafai ona ia luluina oe e pei o le aputi o saito i luma o le matagi.
16 Ae afai e te tausia poloaiga a le Atua, ma e faia i nei mea ua paia e tusa ma mea e poloaiina ai oe e le Atua, (ona e ao ona e aioi atu i le Alii mo mea uma i soo se mea e ao ona e faia ia i latou) faauta, e leai se mana o le lalolagi po o seoli e mafai ona aaveesea i latou mai ia te oe, ona ua mamana le Atua e faataunuu ana afioga uma.
17 Ona o le a ia faataunuuina ana folafolaga uma ia o le a ia faia ia te oe, ona ua ia faataunuuina ana folafolaga ia na ia faia i o tatou tamā.
18 Aua sa folafola mai o ia ia te i latou o le a ia afaasaosaoina nei mea mo se faamoemoega poto o ia te ia, ina ia mafai ona ia faaali atu lona mana i tupulaga o lumanai.
19 Ma o lenei faauta, ua ia faataunuuina se tasi faamoemoega, o le toefuataiga lava lea o le atele o afe o sa Lamanā i le malamalama o le upumoni; ma ua ia faaali mai lona mana e ala mai ia i latou, ma o le a ia faaali atu foi lona mana e ala atu ia i latou i etupulaga o lumanai, o lea o le a faasaosaoina ai i latou.
20 O lea ou te poloai atu ai ia te oe, lou atalii e, Helamana, ia e filiga e faataunuu au upu uma, ma ia e filiga i le tausiga o poloaiga a le Atua e pei ona tusia i latou.
21 Ma o lenei, o le a ou tautala atu ia te oe e uiga i apapatusi na e lua sefulu fa, ina ia e tausia, ina ia mafai ona faailoa atu o mealilo ma galuega o le pouliuli, ma a latou egaluega lilo, po o galuega lilo a ia tagata o e ua faaumatiaina, i lenei nuu; ioe, ina ia mafai ona faailoa atu i lenei nuu a latou fasiotiga tagata uma, ma faomeaga, ma a latou vetega, ma a latou amioleaga uma ma mea inosia; ioe, ma ia e faasaoina nei ifaamatalaupu.
22 Aua faauta, sa silasila le Alii ua amata ona galulue ona tagata i le pouliuli, ioe, ua latou faia faalilolilo le fasioti tagata ma mea inosia; o lea na fetalai mai ai le Alii, afai latou te le salamo o le a faaumatia ese i latou mai luga o le lalolagi.
23 Ma sa fetalai mai le Alii: O le a ou saunia mo lau auauna o Kaselema, se amaa, lea o le a susulu atu mai le pouliuli i le malamalama, ina ia mafai ona ou faailoa atu i ou tagata, o e e auauna mai ia te au, ina ia mafai ona ou faailoa atu ia te i latou galuega a o latou uso, ioe, a latou galuega lilo, a latou galuega o le pouliuli, ma a latou amioleaga ma mea inosia.
24 Ma o lenei, lou atalii e, o nei faamatalaupu na saunia ina ia mafai ona faataunuuina o le afioga a le Atua, na ia fetalai mai ai, fai mai:
25 O le a ou aaumai i fafo o le pouliuli i le malamalama a latou galuega lilo uma ma a latou mea inosia; ma vagana ai ua latou salamo, o le a ou efaaumatia ese i latou mai luga o le lalolagi; ma o le a ou aumai i le malamalama a latou mealilo uma ma mea inosia, i atunuu uma o le a fai mo i latou lenei laueleele pe a mavae atu le taimi nei.
26 Ma o lenei, lou atalii e, ua tatou vaai sa latou le salamo; o lea na faaumatia ai i latou; ma ua faapea ona faataunuu ai o le afioga a le Atua; ioe, o a latou mea inosia faalilolilo ua aumai i fafo o le pouliuli ma ua faailoa mai ia te i tatou.
27 Ma o lenei, lou atalii e, ou te poloai atu ia te oe, ia e taofi a latou tautoga uma, ma a latou feagaiga, ma a latou maliega ia latou mea inosia faalilolilo; ioe, ma o a latou afaailoga uma ma a latou mea e ofo ai ia e taofia mai lenei nuu, ina ia latou le iloaina i latou, nei o latou pauu atu foi i le pouliuli ma faaumatia ai.
28 Aua faauta, e i ai se afetuu ua i luga o lenei laueleele atoa, e faapea o le a oo mai, e tusa ma le mana o le Atua, le faafanoga i luga o i latou uma o e e faia galuega o le pouliuli, pe a oo ina latou matua atoatoa; o lea ou te manao ia le faaumatiaina lenei nuu.
29 O lea ia e taofia ai nei fuafuaga faalilolilo o a latou atautoga ma a latou feagaiga, mai lenei nuu, ma ia nao a latou amioleaga ma a latou fasiotiga tagata ma a latou mea inosia, ia e faailoa atu ia te i latou; ma ia e aoaoina i latou ia latou einosia amioleaga ma mea inosia ma fasiotiga tagata faapea; ma ia e aoao atu foi ia te i latou, ua faaumatiaina nei tagata ona o a latou amioleaga ma mea inosia ma a latou fasiotiga tagata.
30 Aua faauta, sa latou fasiotia perofeta uma a le Alii o e na o mai i a i latou e tau atu ia te i latou e uiga ia latou amioletonu; ma o toto o e na latou fasiotia sa tagi ae i le Alii lo latou Atua mo le taui ma sui i luga o i latou o e na fasiotia i latou; ma sa faapea ona oo mai ai o faamasinoga a le Atua i luga o ia tagata o e fai galuega o le pouliuli ma faapotopotoga faalilolilo.
31 Ioe, ma ia fetuuina lava e faavavau faavavau lava le laueleele ia te i latou o e faia galuega o le pouliuli ma faapotopotoga faalilolilo, e oo lava i le faaumatiaina, vagana ai ua latou salamo ae lei oo ina latou matua atoatoa.
32 Ma o lenei, lou atalii e, ia e manatua upu ua ou tautala atu ai ia te oe; aua nei e faatuatuaina atu ia fuafuaga faalilolilo i lenei nuu, a ia e aoao atu ia te i latou se ainoino e faavavau e faasaga i le agasala ma le amioletonu.
33 aTalai atu ia te i latou le salamo, ma le faatuatua i le Alii o Iesu Keriso; aoao atu ia te i latou ia latou faalotomaualalalo i latou lava ma ia eagamalu ma ia maualalalo i le loto; aoao atu ia te i latou ia tetee atu i ifaaosoosoga uma a le tiapolo, faatasi ma lo latou faatuatua i le Alii o Iesu Keriso.
34 Aoao atu ia te i latou ia aua nei faavaivai i le faia o galuega lelei, ae ia agamalu ma ia maualalalo i le loto; aua o e faapea o le a latou maua le amalologa mo o latou agaga.
35 E, ia e manatua, lou atalii e, ma aoao le apoto i lou talavou; ioe, aoao i lou talavou e tausi i poloaiga a le Atua.
36 Ioe, ma atagi atu i le Atua mo lou tausiga atoa; ioe, tuu atu i le Alii au mea uma e fai, ma soo se mea e te alu i ai ia tuu atu i le Alii; ioe, ia tuu atu ou manatu uma i le Alii; ioe, ia tuu atu alofaaga o lou loto i le Alii e faavavau.
37 aFilifili faatasi ma le Alii i au mea uma e fai, ma o le a ia taitai oe mo le lelei; ioe, pe a e taoto i lalo i le po, taoto i lalo i le Alii, ina ia mafai ona leoleo mai o ia i ou luga aʼo e moe; ma a e ala mai i le taeao, ia tuu lou loto ia tumu i le efaafetai i le Atua; ma afai e te faia nei mea, o le a sii ae oe i luga i le aso gataaga.
38 Ma o lenei, lou atalii e, ua ia te au ni upu teisi ou te fai atu ai e uiga i le mea lea ua taua e o tatou tamā o se polo, po o se faasinoala—pe sa taua e o tatou tamā o le aLiahona, o lona uiga, pe a faaliliuina, o se tapasa; ma o le Alii na sauniaina.
39 Ma faauta, e le mafai e se tagata ona faia se mea e faapea le uiga ese o le gaosiga. Ma faauta, sa saunia e faaali mai ai i o tatou tamā le ala e tatau ona latou malaga ai i le vao.
40 Ma sa galue mo i latou e tusa ma lo latou afaatuatua i le Atua; o lea, afai sa ia te i latou le faatuatua e talitonu ai e mafai e le Atua ona faia ia tusi mai e ona vae le ala e tatau ona latou ui ai, faauta, sa faia lava; o lea sa ia te i latou lenei vavega, ma le tele foi o isi vavega na faia i le mana o le Atua, i lea aso ma lea aso.
41 E ui i lea, e ui ina sa faia ia vavega i ala afaatauvaa sa faaalia ai ia te i latou galuega ofoofogia. Ae ina ua oo ina latou faapaie, ma galo ona faaaoga lo latou faatuatua ma le filiga, sa oo ina taofia ia galuega ofoofogia, ma latou le alualu i luma i la latou malaga;
42 O lea, na latou nonofo ai i le vao, pe na le malaga ai i se ala saʼo, ma puapuagatia ai i le fia aai ma le fia feinu, ona o a latou solitulafono.
43 Ma o lenei, loʼu atalii e, ou te manao ia e malamalama, ua le aunoa nei mea ma so latou faataataga; ona e pei ona sa faapaie o tatou tamā e uai atu i lenei tapasa (o lenei o nei mea ua faaletino) sa latou le manuia; ua faapea lava foi i mea faaleagaga.
44 Aua faauta, e tusa le faigofie o le uai atu i le aafioga a Keriso, lea o le a faasino mai ai ia te oe se ala saʼo e tau atu i le olioli faavavau, e pei o le faigofie i o tatou tamā ona uai atu i lenei tapasa, lea sa faasino mai ai ia te i latou se ala saʼo e tau atu i le laueleele na folafolaina.
45 Ma o lenei ou te fai atu, ua leai ea se faatusa i lenei mea? Ona e pei ona mautinoa le aumai e lenei faasinoala o o tatou tamā, i le mulimuli i ona ala, i le laueleele na folafolaina, o le a faapea foi ona ave o i tatou e afioga a Keriso, pe afai tatou te mulimuli i lo latou ala, i tala atu o lenei vanu o le faanoanoa, i se laueleele o le folafolaga ua silisili atu ona lelei.
46 E, lou atalii e, ia aua nei o tatou afaapaie ona o le faigofie o le eala; ona sa faapea ona i ai i o tatou tamā; ona sa faapea ona saunia mo i latou, ina ia mafai ona latou iola pe afai latou te tepa atu i ai; ua faapea foi ona i ai ia i tatou. Ua uma ona saunia o le ala, ma afai tatou te tepa atu e mafai ona tatou ola e faavavau.
47 Ma o lenei, lou atalii e, vaai ia e tausia nei mea paia, ioe, vaai ia e tepa atu i le Atua ma e ola ai. Alu atu i lenei nuu ma tau atu le afioga, ma ia e faamamalu. Lou atalii e, tofa.